
țară de sate în care 
sau putut împlânta orașe străine şi castele, ce- 
tăţi de cuceritori. 

Aşa a fost din cele mai vechi timpuri, cu pri- 
vire la care abia dacă se poate culege câte o ştire 
din povestirea oamenilor de pe vremea aceia, că- 
rora viaţa aceasta harnică şi smerită din sate, fără 
războiu şi fără bogăţie, nu li zicea nimic. 

Cei dinăuntru, din satele acelea, multe şi risi- 
pite prin poiene, la o parte de drumurile cele mari 
ale negoțului şi năvălirilor, se hrăniau din creşte- 
rea vitelor şi din lucrarea pământului, acuma două- 
trei mii de ani ca şi supt ochii noştri. Soiul de 
vite care se află acolo astăzi, se afla şi pe acele tim- 
puri, şi, pănă sus, unde muntele se deschide mai 
larg, s'au găsit urme de plugărie, precum grâne arse, 
tot de pe atunci, au fost aflate în pământ pe valea 
Mostiştei, la Răsărit de Bucureşti. 

Pentru atâta lucru, abia dacă sar fi strecurat în 
Ardeal ceva negustori, pe atunci greci, cari căutau mai 
mult pieile de animale ucise de vânătorii ţerani, 
piei pe care şi pe urmă le întrebuințau ai noştri 
pentru plată, în locul banilor (şi de aceia se zice 


pentru: „a muri”: a dat pielea popei, ori a dat or- 
tul popei). Vechii locuitori ai Ardealului cunoșteau: 
banul acestor cumpărători şi, mai târziu, regii daci 
l-au imitat grosolan după moneda stăpânitorilor ma- 
cedoneni, întrebuinţând bieţi meşteri de ţară, cari 
făceau din frumosul cap de zeu şi din calul de luptă. 
o îngrămădire nelămurită de puncte înșirate. 

Ardealul, prins cum este ca între ziduri de ce- 
tate, ar fi rămas multă vreme țară închisă, dacă: 
war fi fost într'însul două lucruri din adâncuri care: 
trebuiau să cheme, oricând, luarea aminte şi pofta. 
oricui. Anume, sarea şi aurul. 

Sare se află şi în Moldova şi în Ţara-Romănească. 
sau Muntenia, dar în locuri care nu sânt în legătură. 
cu vre-un râu mare, mergând spre Apus, ci la oa- 
recare depărtare de Olt şi de Sireliu. Acolo, sarea 
se ducea pe uscat, de unde se şi zice cutării linii 
de cară: drumul sării. In Ardeal „drum al sării”, 
cu luntri de străveche datină, este Murăşul, care: 
putea să mâne pietrele sării spre ţerile apusene, 
unde nu se poale găsi aceasta. Pentru sare mai 
mult decât pentru altceva, veniau străinii din Apus. 

Dar în sinul Ardealului se cuprinde aur. Numai 
în sinul Ardealului, de unde apele duc fărâme de-a 
lungul râurilor muntene, acele fărâme pe care le 
culegeau din nisipuri Ţiganii aurari ai  Domniei.. 
Şi în toată această parte răsăriteană a Europei 
pănă departe în Rusia munţilor Urali nu se mai 
atlă aur. Pe vremuri se descoperia chiar câte un 
bulz întreg care trecea la colecțiile Impăraţilor şi 
prinților dintro epocă mai nouă şi era foarte pre- 
tuit. 

Pentru aur au venit în Ardeal, peste săteni, cei 
d'intăiu cuceritori, strecurându-se prin pasurile mol- 


doveneşti şi ajungând, din cetăţi care de mult sau 
risipil, a stăpâni tot cuprinsul țerii. 


E vorba de acei Agalirsi (Agathyrsoi), de cari 
vorbeşte un povestitor grec din- Asia, care-şi Cu- 
legea ştirile de la ai lui, negustorii de pe malurile 
Mării Negre, Herodot, trăitor patru veacuri înainte 
de Hristos. 

Supuşii Agalirsilor, adecă ţeranii cei mai vechi, 
al căror trecut e fără de margeni, erau Traci, din- 
trun neam foarte mare, întins şi pănă la Mările din 
Miazăzi şi pănă la ţara muntoasă din Asia, în 
față, care e pentru dânșii ca un alt Ardeal. Li sa 
zis, în deosebire de sătenii de pe clina din jos a 
munţilor: Daci, de bună samă după numele satelor 
lor, care se ziceau dave (Dacii se chemau şi Davi, 
Dai), aşa cum din „țară? sa făcut „țerani”. Dar 
ei maveau în fruntea lor nobili şi luptători, aşa 
încât nu li-a fost greu Agatirşilor căutători de aur 
să-i supuie. Căci aceşti Agatirşi erau de neam sci- 
tic, vechi războinici vestiți în lume, cari se luptaseră 
şi cu puternicii regi perşi, frângând şi ucigând pe 
marele rege Cir şi cari ţineau acum supt stăpâni- 
rea lor, sus şi jos, tot malul Mării Negre. Acolo se 
băteau monede şi se lucrau frumoase podoabe cu 
chiar acest aur care se câștiga din munţii ardeleni. 

Cum sa așezat şi cum a perit stăpânirea Aga- 
tirşilor nu ştim. Atâta numai că de la o bucată 
de vreme, dintre supuşii acestor „nemeşi” de alt 
sânge sau desfăcut Sarmaţii, cari erau poate pe 
lângă Sciţi ce au fost şi sânt Secuii faţă de Un- 
guri, şi aceştia, cari maveau aceiași închegare ca 
foştii lor stăpâni, au lăsat să cadă ceia ce fusese 
odată marea Impărăție scilică, întinzându-se din şe- 
sul Tisei pănă la munţii de aur din Asia, de la aur 


la aur. Ceva Sarmaţi, lazigi sau Iaşi, cutreierau doar 
drumurile în părţile de lângă râul de la Apus, unde 
mai târziu şi-au bătut ceamburul haiducii de pe 
la 1500-1600. 


Când pleacă însă o stăpânire, aceia cari au as- 
cultat de dânsa se ieau după ce fusese şi fac o nouă 
aşezare politică pe cât se poate asemenea cu a- 
ceia care a perit. Astfel în munţii păstorilor la 
Miazăzi de Murăş, în colțul cel mai ferit, cel mai 
uşor de apărat, în cel mai sigur cuib de vulturi, unii 
dintre ţerani au căutat să întemeieze alt regat, acela 
al „ţeranilor” însişi, al Dacilor. Printre ei sau ales 
nobili, cari purtau pe cap o căciulă, asemenea cu 
tiara regilor perşi, din depărtatul Răsărit, şi-şi tun- 
deau părul supt dânsa, pe când sătenii de rând îşi 
lăsau pletele revărsate pe umeri. Aşa încât erau 
două feluri de oameni acuma în alcătuirea cea nouă: 
căciularii, cărora Romanii li-au zis: pileati, de la pi- 
leum, căciulă, şi pletoșii, pentru Romani: comati, 
de la cuvântul coma. 

Dacii au făcut o descălecare dincolo de munţi, 
unde-i aştepta o moştenire mare, de la cei cu ace- 
laşi sânge cu dânşii, de la Geţii de pe celalt po- 
vârniş al Carpaţilor, cari, supt marele lor rege Boe- 
rebista, unul din cei mai vestiți stăpânitori ai vre- 
mii lui, porunciau şi pănă la ţermul apusean mai 
din jos al Mării Negre, pănă pe unde sânt acuma 
stâncile albe de la Balcic, de-asupra mării albas- 
tre, având legături cu toată lumea de negoţ, gre- 
cească, de-a lungul ţermurilor. Inlocuirea a fost așa, 
cum, mai târziu, a fost înlocuită în Moldova o viață 
romănească neştiută, din sate cărora li-a lipsit un 
Boerebista, prin nemeşii români coborâţi din văile 
Maramurășului 

Dacii se deosebiau însă de Geţi — şi tot aşa şi de 
foştii stăpâni ai strămoşilor lor, de Agatirşi —prin 
aceia că erau, cum au rămas Ardelenii şi pe urmă, 
după voia cursului apelor lor, oameni de Apus. 
N'au putut să ţie supt ascultare toate acele părți 
răsăritene, unde au început să miște încă de pe a- 
tunci, pe vremea Mântuirii lui Hristos, neamurile 
germane, ca Bastarnii. Acolo, ei au avut numai un 
rost de ocrotire, de îndreptare la războiu asupra 
acelor seminţii; pe când în Apus cetele lor mer- 
geau de-a lungul muntelui pănă în părţile Vistulei. 

Centru al lor rămânea însă cercul de stânci de 
la Cetatea Colţului, de la Grădişte (grad e în sla- 
vonește: cetate), de de-asupra apei Streiului (al că- 
rii nume aminteşte apa Stryi din Polonia-de-jos), 
de la Sarmisegetusa, în numele căreia nu se poate 
să nu recunoșşti şi pe al Sarmaţilor şi pe al Ge- 
ților. Acolo era reşedinţa, Curtea lui Decebal (v. 
şi numele de Deceneu al marelui preot; finala bal 
ware nimic semitic, ca în Hanibal); al cărui nume 
poate să însemne mai mult demnitatea lui regală. 

Pe Decebal îl cunoaştem numai într'o clipă din 
viaţa lui, care ni rămâne închisă: din clipa cioc- 
nirilor cu Romanii. 


Aceștia, alţi ţerani odată, fuseseră aduși de îm- 
prejurări să îndeplinească, vitejeşte, dar mai ales 
cu o stăruință de fier, lucruri pe care nu le-au fost 
avut în minte. Lumea, supusă odată monarhiilor ce- 
lor mari din Răsărit, avea nevoie de linişte asigu- 
rată, şi ei singuri erau în stare a o statornici. Impă- 
raţii lor wau plecat cu poftă de faimă, ci pentru 
că tot mai departe îi chema soarta. 

Prin părţile noastre legiunile romane .nău ajuns 
dintr'odată, ca într'o revărsare de cucerire. Incetul pe 


încetul, cu voie ori şi fără voie, sa luat malul A- 
driaticei, apoi Tracia, marea ţară a Tracilor de pe 
malul drept al Dunării. Tot odată, pe malul stâng 
chiar se strecurau ţerani de limbă latină cari nu-şi 
mai aveau rost de muncă în libertate prin vechea 
lor patrie, Italia. Se deprindea lumea a vorbi la- 
tineşte în locul dialectelor lumii trace supt înrâuri- 
rea, tot mai puternică, a noilor veniţi, şi ei plugari 
Şi păstori. 

Prin părţile getice ale şesului muntean se răs- 
pândiau astfel, şi puteau trece şi munții prin părţile 
unde nu apăsa autoritatea lui Decebal şi a înain- 
tașilor lui, sunetele limpezi ale graiului Romei, mai 
tare în cucerire, prin frumuseţa lui, decât toate su- 
lițile şi săbiile legiunilor. Rămânea astfel statornică 
în vechea datină numai lumea aceia, tot mai îngus- 
tată, mai asediată şi mai primejduită, a Dacilor. 

Se credea odată că aceşti ţerani cu fața boţită, 
cu părul plăviţ, cu trupul grămădit, iuți şi îndă- 
rătnici, ar fi căutat pricină Romanilor, -coborân- 
du-se din muntele lor asupra inuturilor mai bo- 
gate pe care le stăpânia Impăratul. De fapt, oa- 
meni cu puţine nevoi, având sarea şi aurul la în- 
demână, făcând negoţ cu moneda lor de tăietură 
macedonică, ei nu râvniau la avutul nimăruia. Dar 
de pe culmile lor se putea întemeia din nou Impă- 
răţia lui Boerebista şi Romanii se puteau teme că 
în jurul lor, al celor cari se înfruptaseră acuma de 
cultura romană, s'ar putea strânge barbarii pănă 
la cari se prelingeau luminile ei. De frica unui 
Stat de concurenţă, grămădind în jurul lui pe 
Sarmaţii vechi şi pe Germanii noi şi furnicând. de 
o nouă mândrie pe Tracii acuma supuși, Roma îm- 
părătească a început războaiele cu Decebal. 

Trebuia să se înveţe întăiu meșteșugul de războiu 


al Dacilor pentru a-l putea răpune. Oştile lui Dum- 
tian au fost bătute. Nu se cunoștea nici drumul 
pănă la cetatea regală, drumul, mai ușor, care stră- 
bătea Banatul de azi, trecând pe la Caransebeş la 
strâmtorile Hațegului. Decebal putu crede că Statul 
lui se va păstra şi va creşte. Cu atât mai mult, cu 
cât stăpânirea republicană, pașnică, a Impăratului 
Nerva părea că vestește un timp de îngăduire. Dar, 
când hotărâtul spaniol Traian, înfiat de bătrânul 
senator de pe tron, luă puterea, el porni la întărirea 
tuturor hotarelor Împărăției, de la Dunăre pănă la 
Eutrat. 

Incepu cu Dacii. Ii lovi întăiu pe drumul bănă- 
tean şi-i sili la o pace care li lua o parte din malul 
stâng şi-i închidea în: adăpostul lor de munte. A- 
colo era însă un loc de strâmtorare; ca zidiţi stă- 
teau aprigii luptători neînduplecaţi. In toate părţile 
alergară ştafetele celui care amorţia şi se înăbuşia. 
Decebal. Și, atunci, Traian plecă din nou asupra lui, 
dar pe o cale nouă, care însemna astuparea ultimei 
fereşti prin care regele barbar putea să răsutle. 
De-a lungul Oltului — Banatul fiind acuma roman— 
merseră legiunile şi, îngrămădit tot mai mult în 
tainița sa, afumat în această peşteră a celei din 
urmă retrageri, Decebal, cu ai săi, la cel din, urmă 
ospăț, bău otravă. 


Acuma, din jos se revărsară apele latinităţii pe 
încetul pregătite pentru acest ceas al luării în stă- 
pânire oficială. Numai prin ţeran se desnaţionalisează 
ţeranul: câţiva Secui în partea răsăriteană a Ardea- 
lului au putut face doar, în curs de șapte sute de 
ani, ce wau putut face toți solgabirăii unguri laolaltă. 
Dar, pe lângă această întindere a romanisării peste 
ultimele zăgazuri apărătoare, sau revărsat asupra 

acestui Ținut ţerănesc înjghebătorii, de pe o zi pe 
alta, ai oraşelor. 

Nu ca Saşii de mai târziu, ţerani dintr'o ţară de 
oraşe, ci orăşeni de la început, căutători de aur, 
doritori de bogății, funcţionari şi soldati, așa cum, 
după ce Ardealul a ajuns austriac, au venit acolo: 
oameni de felurile acestea, din toată Impărăţia. A- 
veau mijloace mari, din averea lor şi din sprijinul 
Statului, şi de aceia au putut ridica acele temple, 
de-a lungul căilor nouă pănă la Moigrad şi la iz- 
voarele Murăşului, basilice, circuri, ale căror ruine 
le găsim în pământ. Dar totul în grabă, cu piatră 
proastă, abia ciocănită, fără înrădăcinare. Rădăcinile 
cele adânci erau ale vieţii satelor, unde acuma se 
vorbia latineasca poporului, din care vine limba 
noastră de acum. 


Dar, din punctul de vedere militar, toate acestea. 
erau numai o perdea supțire: dincolo de dânsa ro- 
iau neamurile nestăpânite, Germanii, Goţii, mai ales. 

Faţă de dânşii, urmaşii lui Traian nu puteau să 
aibă o politică de mândrie şi de stăpânire cu 
orice preţ. Dacia cra o provincie, dar numai ca o: 
celăţuie nouă, ieșită în fața unui zid: ea se poate 
părăsi, dar zidul cel vechiu rămâne. Se putea 
părăsi, cum se putea şi lua înapoi la cel d'inlâiu pri- 
lej. Totul era ca o mișcare de trupe întrun veș- 
nic războiu. Astfel, nu odată, şi printr'o singură 
hotărâre, a vrednicului Impărat Aurelian, sa pără- 
sit Dacia, ci printrun şir de retrageri strategice, 
întrerupte, când se putea, cu câţe o nouă ocupare.. 
Dreptul ci wa înțeles Roma niciodată să și-l pără- 
sească. 

Scriitori de mai târziu, cari voiau să măgulească, 
după anul 300, pe Impăratul Constantin-cel-Mare, 
întregitor de graniţe pe malul stâng dunărean, au 

spus — şi duşmanii noştri se folosesc de acele 
câleva rânduri răzlețe—că Aurelian a luat tot odată 
cu el și pe coloniști. Ca şi cum numai colonişti ar 
fi fost acolo, ca şi cum, în timp de un veac şi trei 
şterturi, însiși coloniştii de la început mar fi a- 
vut vreme să se încetățenească. Dar de nicăiri Roma, 
la plecare, nu şi-a luat, odată cu legiunile şi cu unii 
funcționari — fiindcă cei mai mulţi erau localnici, 
dintre cetățenii aşezaţi acolo—, şi pe locuitori. N'a 
fost aşa nici în Britania (Anglia de azi), nici în Me- 
sopotamia, părăsită Perşilor. Dacă, târziu, pe la 500, 
se spune că Noricul (unde e Budapesta şi Viena) a 
tost evacuat de cetăţeni, se vede uşor după aceia 
că viaţa romană n'a încetat acolo. 

A scoate pe locuitori din Dacia era cu neputinţă şi 
era fără folos, şi pentru ei şi pentru Imperiu chiar. 

Cu neputinţă, căci niciodată în istorie nau fost 
mutaţi aiurea păstori şi plugari. Plugarul are ne- 
voie de brazdă, şi nici nu poate să scoată îndată pe 
altul — decât doar când acel altul, ca acuma la mu- 
larea Grecilor din Turcia în Țara Grecească, e de 
alt neam şi supus prigonirii —, nici să facă de pe o 
zi pe alta câmpul şi să aducă în traistă sămânţa. 
Pastorului îi trebuie Ținutul cel de vară şi cel de 
iarnă; el ştie un singur drum, şi nu-şi poate croi 
în altă ţară altul. 

Fără folos, fiindcă şi peste Dunăre era primejdie 
de călre barbari. Dunărea se trece uşor pe la vaduri; 
Dunărea îngheţată nu e o piedecă. Iar barbarii aveau 
nevoie de bogăţiile din oraşe, iar acestea se aflau, 
pe drumul Capitalei celei noi, Constantinopolul, din- 
colo de apă. Intr'acolo se împingea pornirea nestân- 
jenită a năvălirilor. Fără folos pentru Imperiu, pen- 
tru că nu cu o populaţie îngrozită, supusă panicei, 
se apără o graniță amenințată. Numele de Dacia 

lui Aurelian, dat malului drept dunărean, a înşelat 
pe unii şi a ajutat pe alții să înşele. Acea Dacie 
nouă era numai pentru lumea oficială. Dacia veche, 
cu oamenii ei, vechi de mii de ani, cu ţeranii ei 
inamovibili, rămânea, prin puterea lucrurilor, mai 
tare decât toate hotărârile împărăteşti, unde fusese. 


II. 
Săteni români în Ardeal. 


Din nou se făcea acolo o lume închisă, cu totul 
îrchisz dc spre Răsărit, abia întredeschisă de -pre 
Apus. C lume aparte, cu satele ei cârmuite uupă 
cele mai vechi datini, rămase fără schimbare, dar 
îmbrăcate acum în cuvintele laline ale moştenirii 
romane. 

Pe aici nau trecut barbarii cei mulţi, cărora 
după 300 li sau deschis porţile şi au năpădit şe- 
sul muntean, scurgându-se de acolo în jos călue 
Roma cea nouă constantinopolitană. N'aveau ce căuta 
aceşti neștiutori ai comorilor din fundul pământului. 
Nici vorbă de vre-o aşezare pe aici a neamurilor 
germane în veşnică trecere spre Miazăzi. Dar spre 
Apus mergea şi mai departe, pe aceleași luntri 
uşoare săpate în trunchiul stejarilor din pădurile: 
meree, de-a lungul Murăşului, sarea. 

Pentru sare, de la căutarea căreia a rămas şi 
vechiul nume grecesc de Hărina, pentru sarea din 
ocne şi din slatine, au avut pe la 800 o întrecere 
la stăpânirea Ardealului trei neamuri, fiecare din 
ele cercându-i pe la Apus porţile ferecate: Avarii, 
din şesul Dunării mijlocii, din pustă, Bulgarii, cari 
aveau acum întrarea pe la Branicevo şi Belgrad, la 

cheile Banatului, şi îndată, moștenitori ai Avarilor, 
pe cari-i nimiciseră, Francii lui Carol-cel-Mare, oar 
menii Bisericii apusene, catolice, ostașii de sânge 
german ai noii Impărăţii romane. 

Pe Avari, i-au dus adesea ţeranii Ardealului pe 
luntrile lor. Oameni ai Impăratului, ai Haganului sau 
Hanului avar, un fel de Turci, mergând cu horda, 
ca Hunii, mai vechi, au fost şi ei. Bulgarii au cău- 
tat numai atâta: să capete de aici, căci în șesul mun- 
tean nu erau stăpâni, cum s'a crezut multă vreme, 
sarea de care aveau nevoie (bani de aur n'au bătut 
niciodată şi comorile lor nu cuprind obiecte de aur). 
Ei s'au oprit înaintea puterii Francilor, cari au 
orânduit împărăteşte Panonia Avarilor întinzându-și 
stăpânirea, şi pe Dunăre, fără îndoială, peste mar- 
genile ardelene, unde, după obiceiul lor, au făcut 
graniță întărită, cu cetăţile, gradurile de azi (Ora- 
dea, Bălgrad-Alba-lulia), care sânt toate înălțate de 
dânşii, pe cine ştie ce frânturi de ziduri romane 
ori şi dacice. 

Astfel din nou am făcut parte din Roma, în 
forma ei cea mai nouă, a Impăraţilor franci. 
De la coasla Oceanului Atlantic pănă în Carpaţii 
secuiești, pe ruina Avarilor şi în ciuda Bulgarilor, 
era numai o fară. Şi Ardelenii cari, nesupuşi bar- 
barilor, erau Romani, de sine stătători, deci Români, 
vorbind acuma romăneşte, au fost ascultători de fra- 
ţii apuseni. 

Astfel, pe lângă judele cel vechiu, judecând serbă- 
toarea supt vre-un pom bătrân, ca pănă mai ieri la 
Moţi, sa luat de la Franci așezământul germanic 
al ducelui. Cuvântul J-am părăsit, fiindcă se ames- 
teca uşor cu verbul „a duce”, şi în loc, de la Slavii 
cari fuseseră de mult pe aici, cum se vede după ve- 
chile nume ale satelor, dar cari fuseseră împinși de 

Huni, şi mai ales de Avari, spre Apus, ca să lase 
loc hordei în Panonia, am luat cuvântul de Voevod 
pentru conducătorul în războiu şi oblăduitorul în 
pace al ţerii celei mari. | 

Căci era o 7arâ-Romiănească, a tuturor Românilor 
din Maramurăș la Dunăre, şi erau ţeri mai mici după 
ape: Ţara Oaşului, Ţara Jiiului, Țara Oltului, Țara 
Bârsei, ţeri despărțite prin „pădurea romănească”, 
şi peste ţeri erau Voevozi, de rândul al doilea, cari 
lindeau să se unească supt puterea Voevodului celui 
mare al tuturor Românilor, asemenea ducelui carolin- 
gian, din care ieşise apoi, în Panonia, ducele, re- 
gele morav al Slavilor. 


Peste ţara aceasta de ţerani sau întins aproape 
în acelaşi timp, două înrâuriri, din care ne-am 
obişnuit să vedem numai pe cea din Apus, a Ungu- 
rilor, popor de rasă finesă, dar și turcească, trăind 
mai mult după datinele de rătăcire şi de luptă ale 
Turcilor, pe când alt neam turcesc, care trece pe 
rând supt numele Pecenegilor şi al Cumanilor, pă- 
trunde în Ardeal prin pasurile moldoveneşti din ` 
Răsărit. Ardealul a fost, de fapt, împărţit în două 
prin aceste străbateri. 

Vremea când sau întăţişat aceste două neamuri 
de cotropitori începe cu veacul al X-lea. Intăiu Pe- 
cenegii, din părţile viitoarei Moldove, mai ales, s'au 
strecurat aici. Erau un neam trăitor în stepă, având 
acolo un centru de unde se întindea înrâurirea lor, 
prin strângători de dijme şi daruri, prin purtători 
de porunci, asupra vecinilor nedestoinici a se apăra 
ori bucuroşi că scapă numai cu acest preţ de răs- 
cumpărare, care nici nu era prea greu. Dar ici şi 
colo părți dintre dânşii, deprinse, de aceşti vecini, 
cu altfel de viață, se prefăceau în săteni aşezaţi. 
Mai ales după ce li s'a stricat Impărăţia de către 


Cumani, cari sânt față de dânşii ca Sarmaţii față de 
Sciţi. De aceia de pe la 1100 începe a se vorbi în păr- 
tile ardelene de acele „pământuri” şi „păduri” „ale 
Românilor şi Bisenilor”, căci Ungurii numesc Bi- 
seni pe Pecenegi. 

Stăpânirea Cumanilor a cuprins aceleaşi părţi ră- 
săritene ale ţerii, clina din stânga a Carpaţilor şi o 
parte din şesul ce se desfăşură la poalele lor, îm- 
preună cu Țara Bârsei. De acolo nu-i vor scoate Un- 
gurii decât după 1200, şi anume cu ajutorul unor 
apărători de graniţă căutaţi în locuri foarte depăr- 
tate, Cavalerii Teutoni, călugării înarmaţi cari au 
fost aduşi tocmai de la Ierusalim, unde se întinsese: 
stăpânirea turcească. 

In ce priveşte pe Unguri, ei au plecat din 'Ţinu- 
tul de de-asupra Dunării-de-jos, au încunjurat pe de- 
asupra Moldova de mai târziu, au trecut, ca Hunii și. 
Avarii, ca 'Tatarii de mai târziu în rătăcirile lor 
prădalnice, prin văile maramurăşene şi sau lăsat 
statornic peste Slavii din Panonia, peste Moravi, în- 
lemeind aici un Stat deocamdată nesigur și destrămat.. 


Ca orice Turci, ei îşi căulaseră un sălaş central, 
pentru aşezarea seminţiilor năvălirii. De aici ar fi fă- 
cut ca și Pecenegii şi Cumanii, mulțămindu-se a 
dijmui prin vecinătate, dacă nu i-ar fi prefăcut cu. 
totul legea creştină, pe care au primit-o întăiu de la. 
Răsăritenii din Bizanţ, apoi de la Apusenii din 
Germania şi, prin anume călugări misionari, şi din. 
Italia. 

Indată Papa a căutat să-i puie în serviciul lui pen- 
tru a câștiga prin sabia lor temută pe creştinii cari 
nu stăteau supt oblăduirea lui sufletească. Pănă a- 
tunci Ungurii aveau numai, pe lângă căpetenii cu 
nume turceşti, numai un Voevod, Voicu (Vajk). Roma. 
catolică-l făcu rege apostolic, adecă în numele Sfân- 

tului Petru ca să răspândească înlre necredincioşi 
credinţa apuseană. Botezat Ştefan, Voevodul era să 
fie scris în rândul sfinților. 

Dar, multă vreme după această creștinare a că- 
peteniei Ungurilor, păgânii de supt oblăduirea re- 
gelui celui nou se luptară să aducă poporul înapoi. 
la legea cea veche. In lot acest timp a fost cu nepu- 
lință ca oștile ungureşti să plece la cucerirea cu 
care erau datori față de Papă. Numai după ce sfâşie- 
rile din lăuntru sau potolit, putură ele să înain- 
teze spre Răsărit, dar nu pentru Unguri ca nație, 
ci pentru religia apuseană ale cării steaguri bine- 
cuvântate le purtau. Aceasta s'a întâmplat deci din- 
colo de începutul veacului al XII-lea, pănă la care 
sa putut trece Tisa, s'u putut ajunge pănă în păr- 
tile Orăzii, dar fără a se atinge însă munţii de la 
Apusul Ardealului. 


Cum s'a petrecut luarea în stăpânire a ţerii, no 
putem afla din niciun izvor adevărat al timpului a- 
celuia. Mai târziu numai, după 1200, unii povesti- 
tori ai trecutului unguresc, ca un notariu fără nume 
al regelui Béla ori Simion de Keza, se trudesc să în- 
jghebe istoria începuturilor întunecate ale Statului 
unguresc. Plecând de la unele cântece ale poporului 
şi adăugind tot felul de iscodiri, după numele locuri- 
lor, cel dintăiu vorbeşte de Voevozii români, vre-o 
doi, ca Gelu şi Menumorut, pe cari i-ar fi găsit în 
cale căpetenia năvălitorilor hotărâți să-şi supuie ţara 
cu armele, Tuhutum; prin Banat, ar fi fost un -alt 
Voevod, Bulgar de neam, împotriva căruia sar fi dat 
lupta. Toate acestea sânt însă numai răsunete de- 
părtate ale acelor vechi cântece vitejești. Iar Simion 
de Keza ştie bine că la ivirea cetelor ungurești erau 
prin aceste locuri „păşunile Romanilor”, adecă păs- 

torii români cu turmele lor, pe lângă cari trebuie 
să ni închipuim însă şi satele, multele sate răzlețe 
ale plugarilor. 

De un adevărat războiu, de ciocniri între cuceri- 
tori şi între apărătorii vechilor lor sălaşuri, de în- 
cheiarea unor învoieli prin care aceştia ar fi lăsat o 
parte din ţara şi dreptul lor celorlalţi nici nu poate 
li vorba. Fără vărsare de sânge, Ungurii, venind în- 
cet, din părţile Orăzii, izbutiră a face pentru Bise- 
rica în slujba căreia stăteau o episcopie nouă în 
aceste părţi ocupate, la Bălgradul cel bătrân al 
Românilor şi Slavilor, la o Cetate-Albă (căci acea- 
sta înseamnă, în slavoneşte, Bălgrad sau Belgrad), 
tălmăcindu-i numele în limba lor: Fehérvár şi 
adăugindu-i numele de Gyula, care nu e numai de- 
cât al unui om, ci al unei dregătorii ostăşeşti. Ioba- 
gii satelor vecine erau legaţi de cetate, unde lângă 
episcop, aşezat în locul unde sa ridicat apoi fru- 
moasa biserică de piatră pe care o vedem şi azi, 
poruncia o căpetenie de oaste. EI, episcopul -de 
Bălgrad, era, de fapt, în numele Sfântului Părinte de 
la Roma, stăpânul ţerii. Pe lângă dânsul se păstra 
însă, după datina localnicilor, şi Voevodul, care în 
cele dintăiu timpuri a putut fi Român. 

De la Bălgrad, pe apa Murăşului sa întins apoi 
cucerirea, cetate de cetate, pănă la Turda, pănă la 
Dej. Pretutindeni crucea latină a Apusului mergea în 
fruntea oamenilor regelui, cari închinau, peste co- 
roana regelui lor, Papei însuşi tot ceia ce izbutiseră 
a câştiga. Ă 

Dar nicăiri Ungurii nu se întind ca o apă. Ale lor 
sânt cetăţile ridicate sau ocupate de rege; ici şi colo 
numai se aşează de către nobilii cari capătă pămân- 
turi aici — de și navem niciun act de danie către 
dânşii — ori de către mănăstiri, cum e Cârța, un 

număr de săteni răzleţi, cari se pierd printre cei- 
Aalți. Nu putea să-i treacă prin cap, pe vremea 
aceia de naţii amestecate, regelui, care se gândia nu- 
mai la veniturile lui şi căruia-i era bun cine dădea 
mai mult, să facă o colonisare națională. 

Hotarul se statornici la Răsărit pe linia ţinută de 
Pecenegi şi de Cumani. Aşa crescu necontenit, dar 
nu răpede şi nici uşor, „pădurea regelui”, Erdély, 
Ardealul, — „pădurea” cu cetăţile cuprinse în mij- 
docul ei. Nici episcopul, nici căpitanii, nici dregăto- 
rii ceilalţi, nici Voevodul, care avea drepturi ca ale 
regelui, în adunarea veniturilor şi în strângerea 
oştilor, în rostirea pedepselor, mar fi putut trăi, 
nici lupta împotriva dușmanilor răsăriteni şi bul- 
gari, dacă mar fi fost la temelie mii și mii de oa- 
meni cunoscători ai locuri'or, păstrători ai numelor 
vechi, buni de muncă şi buni de războiu. 


Dar regelui nu-i ajungea puţinul care se putea 
culege de la aceştia, ţerani din sate sărace, Ii trebuiau 
plăţi mari pentru toată sarcina de războiu care ne- 
contenit apăsa asupra lui. 

De aceia el îşi chemă de departe, din locurile a- 
pusene unde pe vremea aceia erau oameni mulți şi 
ţară puţină şi unde se învăţaseră doritori de pä- 
mânt să plece către ţerile răsăritene, în care credeau 
că-i aşteaptă o pradă uşoară, „oaspeţi”. Acestora, ca 
să-i ispitească, el li făgădui o viaţă liberă, ocrotită 
de coroană, sprijinită pe drepturi deosebite, pe pri- 
vilegii prin care li se dădea şi câmp şi loc de casă, şi 
cârmuirea prin ai lor, gherebii, sau conți, în ju- 
defe, ca ale Românilor, care sar putea lega într'o 
obște sau „universitate”, nici bisericeşte nu erau să 
fie supuşi episcopului ardelenesc, ci aveau să as- 
culte numai de preoţii lor, aleși din mijlocul lor. 

Astfel de pe la 1150 începură a veni de la Mosella şi 
Rinul-de-jos, aceşti străini harnici, gata de. lucrul 
ogoarelor şi de multe altele, pe cari la început îi 
numiau Flandri (de aici Flondor, nume de boieri. 
în Bucovina), iar mai pe urmă Saşi, fiindcă orice 
German era pus în legătură. cu cei din Saxonia cari 
veniau prin Bosnia ca lucrători la mine. Ei luară 
în stăpânire cursul Târnavelor, se ridicară la Rä- 
sărit pănă la Bistriţa şi se coborâră în jos pănă la 
Sibiiu, întăiu, pentru dânșii, satul lui Hermann” (de 
unde și Hărman, ca sat), „Hermannstadt”, aproape 
de apa Oltului. Mai departe spre Carpaţii cei mari: 
ei prind loc la Mediaș (vezi Meedia, Mehadia. de 
unde Mehedinţii), la Sighişoara, Schăssburgul lor, ce- 
tatea Sebeşului”. 


Când se stărâmă Impărăţia Cumanilor dintre Car- 
paţi şi Dunăre, se deschise putinţa altor, inaintări în: 
Răsărit. Cum tocmai atunci se prăbuşia Statul cu- 
man, Andrei al II-lea, care avea soţie trancesă și se 
pregătia pentru desrobirea Sfântului Mormânt, che- 
mă, ca rege catolic, având drept la asttel de ajutoare, 
pe acei Cavaleri de la Ierusalim și li dădu Ţara Bâr- 
sei, cu tot ce era lângă dânsa. 

Ca să se ajute împotriva duşmanilor pe cari erau 
chemaţi să-i privigheze, să-i răspingă şi să-i mâne 
cu sabia la cristelnița botezului, pentru a-i face asttel 
statornici supuşi ai regelui, Teutonii aduseră un nu- 
măr de țerani unguri liberi, nesupuşi domnilor. din 
castele, din „curți? ca obştea ungurească din sale, 
și-i aşezară în ceia ce fusese odată, supt munte, „pă- 
durea Românilor şi a Pecenegilor”. li orânduiră 
după obiceiul din partea locului, vechiul obiceiu. ro- 
mănesc, în Scaune de judecată, şi astfel ei se che- 
mară Secui, de la szék, care înseamnă în ungureşte 


21 


aceasta: Scaun (şi Cumanii aveau un „.jude”). Impăr- 
iţi după obiceiul turcesc, în trei „neamuri”, la un 
loc au o fară şi fac o obște. De acuma tot alături, 
grăniceri, supuşi, după plecarea cavalerilor, regelui 
singur se înfăţişează ei ca mărgineni în această mar- 
gine răsăriteană, alături de Români. Unul din Scau- 
nele lor, Sepsi, e un vechiu Sebus, în actele lati- 
neşti, adecă un Sebeş romănesc. 

Teutonii ridicară de-asupra muntelui cetăţi de lemn 
întăiu, apoi şi de piatră. Saşi, chemaţi de dânşii, 
poate şi ceva Unguri prefăcură vechiul sat al Bra- 
şovului sau Braşăului (rădăcina cuvântului e ca şi a 
Bârsei şi poate fi în legătură cu o veche Berzovie 
„dacică, asemenea celei din Banat), în „cetate a Coroa- 
nei”, Kronstadt (Ungurii îi zic însă: Barass6, Brassó). 

Cât pe-aci era să se întemeieze aici o 'Teutonie, de 
limbă nemţească, pe vremea când călugări francesi 
veniau să întemeieze spre Apus în țara Oltului, unde 
Românii aveau numai un Făgăraş (din fag, ca să nu 
fie făgaș, care înseamnă altceva; precum locuitorii 
din Vlădeni, de acolo, îşi zic Vlădăreni), o mănăstire 
de cistercieni, după Citeaux din Franţa, lăcaș vestit, 
la Cârța (Kerz). Dar Teutonii, cari pătrunseseră. și 
dincolo de munţi, creştinând pe Cumanii Hanului 
Borz (de unde Borzea, Borzeşti), cărora li se dădu 
şi un episcop catolic, îşi vădiră prea răpede planu- 
rile. Regele se sperie de dânşii și, în ciuda Papei, 
care-i ocrotia în deosebi, cavalerii fură siliți să plece 
din ţară, ducându-se în aşa de depărtata Prusie, unde 
tăcură pentru păgânii de acolo ce încercaseră a face 
cu aceşti Cumani şi — alături de dânşii — cu Româ- 
nii de aici, întemeind o Prusie catolică şi germană, 
sare trebuia să aibă un viitor mare. 


+ Şar fi aşezat bine stăpânirea ungurească în a- 

ceste părți dacă war fi năvălit, pe neprevestitele, 
căutându-şi un drum spre Apus, alți Turci, păgâni 
încă, Tatarii, pe la 1240. 

Furia nimicitoare a acestora a fost aşa de grozavă, 
încât tot ce li-a stat împotrivă s'a risipit ca paiele 
înaintea vijeliei, care le suceşte şi le împrăştie. Cu 
oamenii din cetăţi Tatarii au fost adesea fără milă, 
dar nu şi cu locuitorii cei vechi. Cu aceştia, cari e- 
rau Românii, au stat, din potrivă, în bună înţelegere, 
de la început. Ni se spune de un martur că Hanul 
întăria pe cnejii sau juzii lor şi că mulțimea, cu ce 
apuca supt mână, se lua după dânşii ca să-şi capete 
partea din pradă şi ca să-şi răsbune de umilire şi de 
suferință. Găsim Români alături de Tatari și în ata- 
cul, ceva mai târziu, în Italia a unei mănăstiri francis- 
cane (din Ordinul Sf. Francisc). 


HI. 


Cu sabia pentru drept. Români ostași şi nobili. 


Când Tatarii se retraseră, regele Bela al IV-lea se 
gândi ca, pentru refacerea, aşa de grea, a țerii, să 
cheme, tot ca un căpitan de cruciată, pe alți călugări- 
ostași, desfäcuți de la Ierusalimul cotropit de Turci, 
pe ai Spitalului Sfântului Ioan de lângă Sfântul Mor- 
mânt, de unde se şi chemau Ospitalieri şi Ioaniți. 
Dar ei nu veniră, ori nu voiră să se aşeze, căutându-și 
pe urmă aşezarea lor trainică în insula Rodos, de la 
Răsăritul Mării Mediterane. Regele-şi avu atunci sin- 
gur o cetate la Severin, lângă podul lui Traian, nădăj- 
duind ca de acolo să poată întra la Bulgari, a căror 
Impărăţie, făcută după aceia din Constantinopol, se 
destrăma atunci. Cu Bulgarii aceştia se prinseră cei 
din urmă regi din seminţia lui Arpad cuceritorul în- 
tro lungă şi grea luptă, fără a-i putea scoate măcar 
din cetatea Vidinului. 

Pentru această luptă trebuiau ostași din părţile ră- 
săritene. Şi Românii wau fost uitaţi. Pentru întăia 
oară nobilii lor sânt chemaţi alături de Sași, de Se- 
cui, de nemeşii unguri. Ardealul întreg se ridică de 
pe urma războaielor de peste Dunăre, străbătându-se 
une ori şi şesul muntean. Fiul de rege Ştefan în- 
cercă să facă, tatăl său fiind în viaţă, din Ardeal, 

unde stătea, o țară a lui deosebită. Când Ştefan moş- 
teni coroana, Voevodul ardelean ajunse la mare pu- 
tere. Ladislau Apor se încuscri cu stăpânitorul sârb 
din vremea lui. Și în acest timp, în Banat, unde era 
o cetate a Ţinutului, Tömösvár, sau Timişoara, pe 
lângă Caran, Craşov și Cubin, pe lângă vechiul Cenad 
sau Cetatea Murăşului (Morisena), cu episcop latin, 
se vor ridica, precum se va spune mai departe, 
Românii. 

Dinastia cea veche ardeleană se apropia însă de 
sfârşit. La capătul veacului al XIII-lea, cutare rege 
se chiamă Cumanul, fiindcă era născut dintr'o Cu- 
mană, — poate Româncă de la Cumanii de peste 
munte—adăpostită în regat şi trăia tot între aceşti Cu- 
mani, şi ea se urmează cu un lăstar venit tocmai 
din Italia, unde mama lui era Venețiană, Andrei al 
III-lea. El se sprijină, după obiceiul ţerii de unde ve- 
nia, ţară de nobili, pe nobilime, şi de aceia, de la în- 
ceput, întărind privilegiile oricui, el statorniceşte, în- 
tro adunare ardeleană, a tuturor nobililor, că domnia 
lui nu va fi ca a Cumanilor, prielnică peste măsură 
„străinilor sau oaspeţilor, sau păgânilor, sau oame- 
nilor de rând şi celor” — Cumanii — „cari adesea 
au adus pagube în ţară noastră”, înlăturând pe ne- 
nobili şi de la dreptul de a ti juzi. Bisericilor nu li 
mai îngăduie să fie întărite, nici judecătorilor bise- 
riceşti să-şi întindă dreptul asupra cui se cere a fi 
judecat aiurea. Adunarea nobililor ţerii se va strânge 
odată pe an la Bălgrad, la Alba, pentru a cerceta 
toate lucrurile ce privesc buna stare a locuilorilor. In- 
tro astfel de adunare se pomenesc „nobili, Saşii, Se- 
cuii şi Românii” 1, dar toţi sânt socotiți ca pe o 


1 In alta, dar de la Buda, pe lângă Consiliul Terii, e vorbă de 
„nobilii unguri, Secui, Saşi și Cumani“. Aici Cumanii. înlocuiesc pe 

treaptă cu nobilii. E vorba adecă de aceia dintre Ro- 
măâni, ca Ugrin, care era magister, ceia ce înseamnă 
ridicat pe treapta privilegiaţilor, stăpânul- Făgăraşului 
și Sâmbetei, cari, primind legea catolică, întraseră în 
tovărășia luptătorilor supt steagul regal, asemenea cu 
cei cari încă de la 1260, contra lui Ottokar, regele 
Boemiei, urmaseră steagurile înaintașului lui Andrei, 
Bela. Ugrin, despoiat cândva de Ladislas Cumanul, 
e arătat ca având drepturi de la strămoşii săi; Țara 
Oltului prin urmare era de mult pământ românesc 
liber. 


Ardealul cel vechiu, de nobilime şi de lege cato- 
lică, părea că se desface. Biserica din Alba-Iulia, care 
prin capitulul canonicilor ei dădea toate mărturiile şi 
întăririle, întră în luptă cu Saşii, cari-i dădură foc, 
ca să ardă documentele dVinuntru. Regele dădu drep- 
tate călugărilor, el care adusese şi pe aceia ai Sfân- 
tului Spirit, dându-li în samă şi un spital, şi che- 
mase pe fraţii”, pe baraţii Sfântului Francisc, noii 
răspânditori de credinţă, în ţara plină încă de cre- 
dincioşii Bisericii răsăritene, prigonită şi hulită; ei îşi 
așezară custodele la Orăștie, pe Francesul Germain, 
atârnând de provincialul Ungariei, Haymon; călu- 
gări predicatori, ai Stântului Dominic, aveau casa 
lor la Sighișoara. La 1302 legatul papal din Buda 
lua supt ocrotirea lui şi pe Dominicani și pe Francis- 
cani contra contelui săsesc de Sighişoara. 


Români ; Zimmermann-Warner, |, pp. 192-3, no. 361. Găsim aceiaşi 
alcătuire la 1298 în aceleași împrejurări; ibid., p. 211, no. 282. 
Intre Cumanii lui Ladislau, Cumani de supușenie, nu de sânge, 
erau de bună samă Români: și pentru Români era şi episcopa- 
tul de peste munți „al Cumanilor“. Acoperirea numelui de Ro- 
mâni prin celde Cumani e întăiul semn de dușmănie naţională față 
de noi. 

Și în părţile bănăţene care încep să aibă o mai 
mare însemnătate de când regii de cruciată, cu ochii 
asupra câștigurilor de căpătat în peninsula balcanica 
dincolo de Dunăre, în părţile acestea unde este ce- 
tatea regală a Severinului şi aceia a Meediei, de unde: 
vin Mehedinţii, se ridică un răsculat contra celor 
din urmă regi arpadieni, Dorman. Dar Dorman e 
Dărman, asemenea cu acela de la care vine satul mol- 
doveriese al Dărmăneştilor. Din stărâmăturile re- 
gatului vechiu unguresc, care părea că stă să se des- 
facă, fiecare-şi iea ce poate, ce i se află mai mult la 
îndemână. 


Pe atunci o "Țară-Romănească liberă se formase 
peste munţi din „judeţele” şi „,Voevodatele” lui loan. 
şi Fărcaş, lui Litovoiu şi Bărbat, lui Seneslav din 
Argeş, căruia ceilalți i se supuseră. Ardealul pu- 
ternicului Ladislav Apor avea legături strânse cu 
Domnia cea nouă şi în acest Ardeal Românii ostaşi 
şi nobili, cari nu se făcuseră încă una cu nobilii 
unguri, aveau cuvânt. Moartea fără urmași a regelui. 
pe jumătate străin, Andrei, deschidea zări necunos- 
cute. Românii din amândouă părțile Carpaţilor a- 
vură un rost în lupta pentru moştenire între Germa- 
nul, Bavaresul Otto, sprijinit de Apor şi adăpostit o» 
clipă dincolo, în „Țară”, la „Domnie”, şi între Fran- 
cesul din Neapole, Carol-Robert, pe care nu-l voiau 
Ardelenii şi mai ales Sașii. 


Acesta învinse, dar mai ales prin sprijinul Papei. 
Domnia lui și a urmaşilor lui va fi deci din grația 
Sfântului Scaun al Romei, pentru cruciata cea nouă 
contra necredincioșilor şi a schismaticilor, comandan- 
tii regali stând une ori la umăr în aprinsa îndeplinire 
a acestei opere de convertire şi câștigare cu baraţii 

şi cu Dominicanii, rivalii acestora, In locul Arpadie- 
nilor, cu cari perise dreptul străvechiu al cuceririi, 
venia acuma un Stat cu totul nou, de cavaleri, după 

g obiceiul frances, luptând în numele Romei papale, 
pentru biruința crucii latine. 

Oricine, din orice treaptă, era gata să iea parte la 
această luptă, putea fi bine primit. Și tânăra nobilime 
romănească, alcătuită în a doua jumătate a veacului 
al XIII-lea, se înrolă cu patimă în oastea pentru tri- 
umful catolicismului. Din orice cneaz ori Vozvod se 
putea face, numai să știe purta arma și încăleca pe 
calul de războiu, un cavaler, un miles, cum se zicea 
în latineşte, un boier, cum se zicea dincolo, şi înain- 
tea lui erau deschise toate porțile spre glorie, avere 
şi mărire. 

Unii dintre Voevozii români rămân legaţi de locul 
funcţionării lor mai vechi. Ii aflăm la Hodoș, la 
Beiuş, unde aşezările romăneşti, întrun colț aşa 
de ferit, sânt foarte vechi, în alte părţi din Ținutul 
acesta al Munţilor Apuseni, în șesul deschis la O- 
radea, unde ascultau de episcop, dar cu datinele lor 
cele vechi. E loc de graniță, în calea năvälirilor 
turceşti care din a doua jumătate a secolului al XIV- 
lea se înteţesc şi cer o necontenită pază. Aici, la 
Moţi, avem unul din punctele concentrărilor romă- 
nești, de caracter militar. 

In Banatul Voevodului Bogdan e altul. Un al trei- 
lea se face în Maramurăş, unde Românii erau aşa 
de mulți încât se prelingeau pănă în comitatele ve- 
cine, Ug, Ugocea (vezi Bratul, Bratocea, Ug şi 
Ugrin), Bereg, Ug, iar în jos pănă la insula cealaltă 
romănească de la Sătmar, care n'a putut îi la înce- 
put decât un „sat mare” al nostru. 


Aceştia erau nişte dârji Munteni, în stare să-şi 

strămute vlaga de întemeietori şi pe alte tărâmuri. 
Strâns legați într'o obşte, supuşi doar reginei Elisa- 
beta, văduva lui Carol-Robert şi mama regelui Lu- 
dovic,—cel veşnic în harță cu „Valahii” liberi, cu Sâr- @ 
bii, cu Litvanii—, comandați de un Voevod, oricând gata 
să ridice steagul, ținând oarecum în atârnarea de dân- 
şii pe contele, pe şpanul unguresc numit de regină, ei 
nu apără numai o graniță, ci o şi întind. Supt Voe- 
vozii Nicolae şi Ştefan, tată şi fiu, ei sânt în pre- 
gătire. Un Voevod din altă seminție, Dragoş, cu 
fiul său Sas (vezi în Moldova, la Prut, „Cornul lui 
Sas”) şi cu Balica (Ungurii zic Balc) şi Drag, fiul 
acestuia, trec munţii, pe urma paşilor de biruitor ai 
regelui Ludovic, izgonitorul în numele crucii al pă- 
gânilor litvani, şi prelungesc pământul regal dincolo 
de Carpaţi, unde ispitiau minele cele nouă de la Baia 
asemenea cu cele ardelene de la Rodna (Baia în un- 
gurește şi Rodna în slavonește înseamnă același lu- 
cru). Acolo, sau poate mai în jos, unde era altă 
ispită, a minelor de sare de la Ocna şi de la Slănic 
(Ocna în ungureşte şi Slănic în slavoneşte— ca şi 
Slatina — au același înţeles) şi unde se aşezaseră, 
încă înainte de Tatari, în jurul episcopului catolic 
de la Milcov, mulţi Unguri (ca la Sascut, la Caşin- 
Kazson, ete.), sa întemeiat deci cu de-ai noștri din 
Maramurăş o provincie a regelui. Dar peste ceata lui 
Dragoş, răpede alungată, s'a aşezat, fără voie de la 
stăpânul ţerii, ceata lui Bogdan, urmaşul ca Voevod 
şi poate ruda de aproape a lui Ştefan. El veni la 
Baia, unde era şi o cetate a Moldovei, după apa ce 
curge acolo, şi întemeie o fară a Moldovei pe care 
mo va putea clinli nimeni şi pe care Turcii după nu- 
mele lui au cunoscut-o ca Bogdania, ca Bogdania cea 
Neagră (Carabogdan). Viteji ca și dânsul, un Dămă- 
cuş şi alții, îi stăteau alături, dăruiți cu pământuri în 

țara aceasta nouă, largă şi frumoasă. Dintre aceiași 
Maramurășeni, viteji de-ai lui Ludovic, se va des- 
face Bartolomeiu, fiul lui Drag (Drágffy), care se 
zicea, cu dreptate, ruda lui Ștefan-cel-Mare, şi un 
Andrei, fiul lui Laţeu, care a fost şpan al Maramură- 
şului, dar şi şpan al Secuilor şi străjer al graniţei 
de către această neasculiătoare și vrăjmașă Moldovă. 

La Munteni a trecut un Dobăcean, Ladislau sau 
Vlad — dar, fiind catolic, îi ziceau: Ladislau — de 
Doboca, fiu al unui „maistru” ardelean, loan, ori în 
nemeşie lanoș şi nepot de fiu al lui Micu, în nemeşie 
Miched. Cred că va fi fost o rudă a Clarei Doam- 
na, catolica soţie a lui Vlaicu-Vodă, Domn a toată 
"Țara-Romănească. 


Acesta, neastâmpărat şi isteț războinic, când prie- 
ten al regelui Ungariei, dacă era de câştigat, când 
dușman, dacă-i era dreptul încălcat, a izbutit să ca- 
pete, ca preţ al unei credinţe trecătoare, Țara Oltu- 
lui, care suferise mult în ultimele tulburări ardelene 
şi avea puţini locuitori. După datina francesă de 
a se face din rude și prieteni duci, Vlaicu ajunse ast- 
fel duce sau herțeg (după nemţescul Herzog) al 
Ţerii Făgăraşului, unde-și trimese boierii lui, întărind 
cetatea cea veche a lui Ugrin. Acolo, la Șercaia, la 
Vineţia şi la Căciulata, aşeză el şi pe Ladislau Dobă- 
cescul, al cărui neam se întâlnește pănă pe la 1500: 
în ţara cea liberă. 


IV. 


Cu fraţii pentru libertate. Legătura cu Românii 
liberi. Nobili și ţerani. 


Mai târziu un Vlad Lehăcescul, un Ladu de Bizere, 
trecură și ei la Domnii de neamul lor, precum, mai 
pe urmă, Alexandru-cel-Bun al Moldovei avu supt 
steagurile cu bourul pe cenezii din Râuşor în Ţara 
Hațegului, Coste, Stanciu şi popa Voicu. 


Dar aceşti Români, cari datoriau rangul şi rostul 
lor trecerii la catolicism, la nemeşie şi la limba un- 
gurească erau în primejdie să se piardă, cum s'au şi 
pierdut. I-a ţinut în picioare o bucată de vreme în- 
râurirea Domnilor de peste munți. Prin aceștia de 
acum, supt o formă sau supt alla, s'au întărit la 
orice primejdie şi sau împins la orice înaintare 
fraţii lor de supt coroana Ungariei. 

Au răsărit dovezi în timpul din urmă. Astfel, după 
întemeierea Moldovei, se văd neamuri de acestea de 
Voevozi maramurășeni scriind acte în limba sla- 
vonă, întrebuințată dincolo de munţi, în locul lim- 
bii latine, din cancelaria ungurească. Neamul lui Dra- 
goş, Balica şi Drag, întemeiază o mănăstire la Peri 
şi capătă de la Patriarhul din Constantinopol drep- 
tul ca egumenul să fie scutit de orice atârnare duhov- 

nicească și să îndeplinească funcţii de episcop asu- 
pra tuturor 'Ținuturilor vecine, şi asupra părţii de 
sus a Ardealului. Iar în colţul de Sud-Vest al Ardea- 
lului, pe lângă Haţegul lui Decebal, în umbra ruine- 
lor Sarmisegetusei, neamul Chendreșilor, dintre cari 
unul poartă numele de Laţeu, ca în Maramurăş, ri- 
dică o biserică de lege răsăriteană la Sângiorzul 
de pe Streiu, şi chipurile lor, în haine nemeșeşti, 
cu sabia pe piept, pentru bărbaţi, în haine țerănești 
pentru femeie, sânt încunjurate de o inscripţie în 
aceiaşi limbă slavonă care se întrebuința de Domnii 
de peste munte. Cu câţiva ani înainte călugărul mace- 
donean Niccdim, care a făcut mănăstirile din Vodița 
şi Tismana în Oltenia, înălța la Ardeleni, chiar în a- 
cele părţi, lăcaşul Prislopului, de unde se răspândiră 
călugări cărturari, păstrând legea cea veche, care 
se lupta pentru dânsa, dar ajuta să se păstreze na- 
ţia. Iar în părţile Făgăraşului, întrate acum în stă- 
pânirea Domnului muntean, grija sufletească trebuia 
so aibă un episcop român ortodox, de sigur acela 
din Prislopul lui Nicodim. Când, pentru Mircea-Vodă, 
se adauseră ducatului dat de Ludovic satele de lângă 
Sibiiu, cu Amlașul în mijloc, puterea acestui Vlă- 
dică romănesc se întindea şi de cealaltă parte a Oi- 
tului. Părintele I. Lupaş mi-a vorbit de un episcop 
străin, Macarie, de pe vremea când Voevodatul arde- 
lean era al lui Stibor de Stiboricze, Polon, episcop 
care, ca şi Stibor, era îngăduit să rămâie în ţară: 
el trebuie să fi fost cel dintăiu așezat la Prislop. 


Impăratul-rege Sigismund, soţul Mariei, fata mai 
mare a lui Ludovic, a trebuit să sprijine şi el ridi- 
carea necontenită a Românilor; şi la Curtea lui, pe 
lângă regină, era un copil de casă din neamul nos- 
tru, Ioan al lui Dragomir, Lupta cu Turcii, ajunși 

de mult la Dunăre, se făcea tot mai învierșunală, 
şi nu mai putea fi vorba de răspingerea lor, ci nu- 
mai de apărarea hotarului primejduit. Atunci, şi 
pentru aceasta, capătă o mouă însemnătate Româ- 
nii. Acei din Banat şi acei din „judeţele”, din ,„Scau- 
nele romănești” de-la Apusul Ardealului, de lângă 
Poarta-deFier, unde au fost aprige ciocniri. Mara- 
murăşenii. cari păstrează şi mai departe rosturile lor 
romănești, şpanii ei înşii fiind Români şi scriind 
romăneşte, rămân pe al doilea plan, ca şi Secuii. La 
Apus se poartă lupta cea mare: Sigismund aduce -la 
Timişoara pe un Italian din Florenţa, Filip dei Sco- 
lari, zis, de Unguri, Pippo Spano, şi-l pune să a- 
pere Dunărea alături de viteazul Domn muntean, 
Dan-Vodă. 


Românii aceştia, întrebuințaţi la apărare, nu la 
atac, în fara lor şi nu aiurea, nu mai sânt numai no- 
bili, ci și ferani. 

Pe vremea aceia sătenii cehi din Boemia își tocau 
stăpânii. Şi ţeranii din Ardeal, Români ca şi Unguri, 
la 1437, ajunseră a se gândi la putinţa unei vieţi ne- 
înlănţuite. Vreau să aibă, ca şi vecinii lor unguri,, 
obştea lor legală, ca a Secuilor şi a Sașşilor, cu un 
Stat la tot anul, cu căpitani şi doi bătrâni de fiecare 
sal. Cu atât mai mult vreau să scape de dijmele grele 
cerute de episcopul catolic din Alba. Puindu-şi în 
trunte căpitani, voevozi şi stegari, ei se strâng pe 
muntele Bobâlna, lângă Olpret. Ei primesc atâta: 
a cinzecea parte din produse, zece dinari pe an de Sf. 
Ştefan, morăritul, robotă la coasă, la secere, la moară, 
dar nu dijma pe porci şi pe albine. Nu se învoiese 
a plăti pentru grâne şi vin, a-şi schimba banii mä- 
runţi. Să nu mai fie legaţi de pământ, să nu li se 
mai confişte moştenirea, să nu fie supăraţi cu vân- 
zarea vinului. Nu mai îngăduie silnicii la oaste şi 

schingiuiri de la domnii de pământ. Și alte cereri mai 
puţin însemnate se adaugă. Oamenii fură insă zdro- 
biţi de toți privilegiaţii ridicaţi întro unire de in- 
terese împotriva lor; şi Secuii luplară contra ace- 
lora cari odată li fuseseră frați buni întru apărarea 
graniţei. Ce se dădu fu numai o îmblânzire a iobăgiei. 


Aceiaşi înrâurire a Husiţilor, ucenicii din Boemia 
ai lui loan Hus, cel ars la Constanţa, pentru că se în- 
depărtase de legea catolică, primind ca limba popo- 
rului, cea înţeleasă, să cuprindă Cuvântul lui Dum- 
nezeu, cel rostit pănă atunci în latineasca neînţelea- 
să, a făcut ca prin părţile mănăstirii maramurăşene 
de la Peri să înceapă tălmăcirea în romănește a 
Scripturii. A făcut-o un preot de sat ori un călu- 
găraş din acele părţi, pe care nu l-a ajutat nimeni, 
ci a trebuit să-i stea împotrivă egumenul, Vlădica, 
iubitorul de slavonește. Au întrat astfel într'o romă- 
nească încă aspră Faptele Apostolilor, păstrate în- 
lrun manuscript de la Voroneţ în Bucovina, mă- 
năstire care avea multe legături cu Ținutul sau vi- 
dicul, plin de Români, al Bistriţei, Psaltirea, precum 
şi Evanghelia, care mai târziu a fost revăzută şi li- 
părită, în Ardeal, de către diacul muntean Coresi. 
Limba acestor vechi traduceri oglindește însăși viața 
Românilor din acele părţi singuratece. 


Dar veacul acesta al XV-lea mai aduce o putință 
de viitor pentru Români. Oastea ajunse a fi o mese- 
rie, care cere omul învățat anume, a cărui muncă, 
silință şi jertfă se plătesc pe bani buni. Nu mai 
e pentru acest timp de năimiţi, de mercenari, nobi- 
lul, dator să lupte, nici viteazul legat sufletește de re- 
gele lui, nici țeranul înarmat pus să-și apere locul 
naşterii şi hotarelor lui; ci omul destonic să se bată 
poate pleca oriunde. 

Şi iată că astfel se ridică, după un Chendereșş, 
un Cândea şi alți Hăţegani, cari nu-şi părăsesc 
țara, Ianăş din Unidoara, of Hunod, cum i se zicea 
slavoneşte, Hunyadi pentru Unguri, al cărui frate 
Ioan va rămânea un ostaş de „judeţ”, de „Scaun”; 
după datina cea veche. Merge la Munteni, merge la 
Apus, la Milan, în suita unui nobil de care a rămas 
legat cu credinţa, apoi, la 1435, ţine în mână un în- 
treg judeţ de cnezi lângă Lipova. Cu banii căpătaţi 
în Italia, el împrumută pe rege, şi acesta-l face 
şpan al Secuilor, şpan al Timişoarei şi apoi Voevod 
al Ardealului. 


In toată acţiunea lui loan Hunyadi e ceva care-i a- 
arată firea romănească. Din instinct caută legăturile 
cu conducătorii Românilor din alte părţi: schimbă 
pe Domnii munteni, căutând să aibă la Dunărea-de- 
jos prieteni siguri, şi mărită pe sora sa cu Domnul 
Moldovei, Petru. Fără să se laude, cum va face fiul 
său Mateiaş, necăutând niciun cărturar lingușitor 
care să-i stea în preajmă şi să-i înalțe faptele, ne- 
având el, care a ajuns guvernator al ţerii, rege fără 
coroană, care a adus regi şi i-a sprijinit, niciun fel 
de mândrie, pentru ceia ce face, ca Ștetan-cel-Mare, 
mai târziu, pentru binele singur al creştinătăţii că- 
reia i-a închinat toate puterile sale, el făptuiește: nu- 
mai pentru aceia e pe lume. Odată ce şi-a pus 
înainte un scop, nu-l pierde din vedere; cu tot su- 
fletul său tinde într'acolo. Ce ma izbutit odată, por- 
neşte din nou, şi, a doua zi după nenorociri ca a- 
ceia de la Varna (1444), când şi-a lăsat Craiul pe 
câmpul de luptă între mormanele de morţi, vine din 
nou înaintea dușmanului. Fiindcă biruință şi în- 
frângere mau însemnătate pentru dânsul, ci lucrul 
care-l interesează e numai îndeplinirea datoriei față 

de Dumnezeu şi de frații lui creştini. In luptă oricare 
dintre aceştia îi e un tovarăș pe care l-a dorit şi-l iu- 
beşte: de aceia feciorul de ţeran se simte bine la a- 
părarea Belgradului lângă sărăcuţii pe cari din toate 
părțile îi adunase călugăraşul italian din Abruzzi, 
Ioan de Capistrano, şi în strigătele lor înflăcărate de 
pisus” i se va fi părut că aude 'n cumplita încăierare 
chiotele cu care ai lui de-acasă îşi întovărășiau avân- 
tul. 


Dar supt Mateiaş, fiul lui loan, supt regele de 
sânge romănesc, nu se adauge nimic nou la această 
necontenită creştere a Românilor. Ceia ce se mai 
întâlneşte vine din ce fusese câştigat în trecut. La 
Severin comandă Mihai de Ciorna şi Petru Danciu. 
Nobili români din Muntenia, din Jidova, din Marga, 
sânt întrebuinţaţi la apărarea cetăţii alături cu San- 
drin Şişman. In Banat ai noştri ţin judeţele Comia- 
tului, Lugojului, Sebeşului, Mehadiei, Amlașului, Cra- 
şovului, Bârzavei, şi lIladei. Comanda supremă o 
are o bucată de vreme biruitorul din Câmpul Pânii 
asupra Turcilor năvălitori, chenezul, deci: cnezul, ju- 
dele Pavel. Din seminţia Gârlişte se alege un Ban de 
Bosnia. Dar, prieten mai ales al Saşilor, al străini- 
lor de peste hotare, mândrul rege mavea înţelegere 
pentru săracii din mijlocul cărora se ridicase. Totuşi 
el îngădui ca lăudătorul faptelor sale, Italianul din 
Neapole Bonfini, să vorbească de Români, de ori- 
ginea, limba şi rosturile lor. 


In acest timp însă Românii pătrund şi în o- 
raşe. Caransebeşul are un jude român, Andrei Dan. 
Pe rând, la Orăştie un neam care se credea înrudit 
cu al Domnilor munteni ţine, împotriva conlocui- 
torilor de alt sânge, locul judelui: Ladislau, Matei, 

Ştefan, apoi alt Ștefan. Astiel de familii se împărtă- 
şesc de o cultură latină mai înaltă, şi unul din ei, e- 
piscop de Agria, a fost printre cei mai aleși scriitori 
în limba latină din acea vreme şi el va spune tare 
că „Românii se coboară din Roma, stăpâna lumii”, 
că-şi zic Romani şi că ei ţin strajă contra barbarilor: 
la Dunăre. 


Țerănimea rămânea însă părăsită, într'o adâncă. 
nemulțămire, supt legea de fier din 1437, care nu-i în- 
găduia decât de formă strămutarea de pe moșia 
domnului de pământ şi o supunea la aceleaşi sar- 
cini de muncă şi dăjdii ca mai nainte. Românii cu- 
fundaţi în şerbie, supuşi judecății biraielor dom- 
neşti, erau gata și acum, după moartea lui Matiaș, la 
începutul veacului al XVI-lea, când stăpâniau regi 
slabi, de sânge polon, Vladislav şi fiul lui, Ludovic al 
II-lea, să se ridice la cel dintăiu semn venit din 
lăuntru sau din afară. Cum, la 1437, semnul îl dădu- 
seră Husiţii, acuma răscoalele ţerănești din Germania, 
pe care o frământa propaganda reformată a lui Mar- 
tin Luther, deslănţuiră furtuna. Secuii, cărora li se 
călcau vechile privilegii, porniră cei dintăiu, supt o: 
căpetenie, Gheorghe Dozsa, Doja, care era să stârșeas- 
că ars cu o coroană înroşită în foc pe frunte. De el se 
ţinură atâţia Români, şi pănă în Maramurăș, un- 
de şi nobilii, „boierii”, se puseră în fruntea răscula- 
ilor. Când Sârbii fugiți de urgia Turcilor porniră 
şi ei, cu un Impărat de revoluţie, „Țarul cel negru” 
Ivan, iarăşi Românii se tulburară, cerându-și cu ar- 
mele în mână libertatea. 

In câte legături avu Ştefan-cel-Mare al Moldovei 
cu Ardealul, el nu găsi în calea sa pe acești frați 
obijduiţi. Secuii i-au rămas devotați pănă la capăt 
şi ei au luat parte la războaiele lui împotriva Turci- 

lor, Saşii şi-au pus nădejdea întriînsul, dar Ro- 
mânii mau alergat să poarte lupta supt poruncile 
lui. Totuşi cumintele Domn moldovean căpătă, precum 
odinioară Domnii munteni de la Ludovic şi Sigis- 
mund, şi pentru acelaşi scop: de a-i cumpăra ajutorul 
militar, o bucată din pământul ardelean: Cetatea-de- 
Baltă, în şes, pe Târnave, loc vestit pentru bâlciu- 
rile lui, şi mai ales Ciceul, lângă Dej, tot domeniul 
Ciceului, cu Uriul, unde se mai vede săpat în piatră 
bourul Moldovei, cu cetatea Ungurașului, cu satul 
Retegului. Acolo, în acest colț vecin cu Maramurășul 
celui mai vechiu scris romănesc, unde poruncia Bar- 
tolomeiu Drágffy, „cuserul” lui, făcu Ştefan să se 
zidească biserica de piatră, cu arcuri frânte, de la 
Vad, şi aici egumenul îndeplini aceleași rosturi de 
episcop, ca acela, acuma năvălit de Ruteni, de la 
Peri şi ca, la celalt capăt al ţerii, egumenul-episcop 
de Prislop. 


y. 
Cu crucea pentru omenie. Săteni fără căpetenii. 


Asupra Ţerii Ungureşti se abătu la 1526 nimicitorul 
prăpăd al cuceririi turcești. Soliman-cel-Măreț înecă 
în mlaștini oastea lui Ludovic al II-lea, care el însuşi 
fu găsit în nămolul însângerat 1. 

Voevod ardelean era pe vremea aceia loan Zâpolya: 
el nu veni la ziua de hotărâre, cu toate că-şi avea pre- 
gătită oastea, în care vor fi fost şi urmaşii unguriți 
ai nobililor români de odinioară şi, de sigur, acei 
fruntaşi români din Banat, de la Lugoj şi Caranse- 
beş, cari, în altă religie, rămăseseră, cu graiul lor 
cel vechiu, fiii credincioşi ai aceluiaşi neam. Gândul 
lui era să ajungă rege, şi, luptând împotriva moște- 
nitorului printr'o învoială de familie a lui Ludovic, 
Ferdinand de Austria, fratele Impăratului Carol Quin- 
tul, el putu, ales de o parte din nobili, să păstreze 
Ardealul şi comitatele exterioare pănă la Tisa, chiar- 
după ce Turcii se aşezară la Buda și pătrunseră şi 
pănă la Seghedin, de-o parte, iar, de alta, prin Lipova 
şi Inău, pe la jumătatea aceluiaşi secol al XVI-lea, 
pănă la Timişoara, cetatea regilor cavaleri din familia 
Angevinilor. 


+ Intre morţi, şi loan, fiul unic al lui Bartolomeiu. Drágffy. Banii 
Severin erau Români. 

De acuma Ardealul, pe care Zâpolya-l lăsă fiului 
Ioan Sigismund, supt regența văduvei, fiica de rege 
polon Isabela şi, deocamdată, certelor între regenţi, 
Sârbul Petrovici şi Franciscanul slav Gheorghe Utieşe- 
nevici sau Martinuzzi, ajunse locul de adăpost şi de 
concentrare, de amintiri şi de gătire pentru viitor a 
Ungurilor. Acuma, când toată lumea avea un senti- 
ment național, pe care vremea mai veche nu pu- 
tuse a-l cunoaște, încep suferințile Românilor. In- 
chişi în această casă mică, Maghiarii au căzut cu 
toată greutatea mândriei lor asupra acelor puţini ţe- 
rani cari erau la îndemână ca să li dea veniturile, 
pe care de la Saşi nu le puteau cere decât în marge- 
nile sfinţite ale privilegiilor, iar de la Secui, coborâţi 
pe încetul la un rost de simpli ţerani, le smulseră 
numai cu multă greutate. Iar, cum atâtea din familiile 
nobile ungurești erau în jurul regilor ajunși îndată, 
numai nişte prinți, de şi ai noştri li ziceau tot: 
crai, nu mai era nevoie ca dintre Români să se ridice 
în ranguri. Şi nici war fi avut cum, fiindcă de aici 
înainte războaie nu se mai poartă, Ardealul fiind, ca 
şi Muntenia şi Moldova, supt ocrotirea Sultanului, 
căruia-i plătia tribut, iar numai pe scara luptelor pur- 
tate se puteau înălța Românii mai sus decât situaţia 
lor umilă. 


Dar şi în acest nou ipostas ei găsiau sprijin, și nu 
numai într'o parte şi pentru un singur cuvânt. 

Intăiu ei au lângă dânşii ţeri romănești libere, ai 
căror Domni nu-i pierd din ochi şi ale căror oști au 
călcat nu odată pământul ardelenesc. Au venit acolo, 
dacă nu, cu toată biserica din Şcheii Braşovului 
tăcută de dânsul, blândul Neagoe Basarab, care-şi 
are, el şi Doamna sa sârboaică, Despina Miliţa, le- 
găturile mai mult cu argintarii și alți meşteri sași din 

Ardeal, dacă nu cei d'intăiu urmași ai lui Ştefan-cel- 
Mare, fiul legiuit şi nepotul de-fiu, măcar alt fiu, din 
flori, al Domnului celui viteaz, Petru Rareș. Pe acesta, 
om iute şi iscoditor, fără odihnă în urmărirea pla- 
nurilor lui, Ardealul l-a atras încă de la început, şi 
pănă la căderea neatârnării lui el a întrebuințat ori- 
ce prilej pentru ca să aibă această ţară, întreagă ori 
în parte. A fost prin Secuime, a cules vamă la Prej- 
mer, a încunjurat Brașovul, unde a lăsat un copil 
din flori cu soţia unui meşter sas, şi-a făcut întra- 
rea în Bistriţa şi Voevodul biruitorilor de la Feldioara 
împotriva părtenitorilor lui Ferdinand a căutat un 
„dăpost în nenorocirea lui, la 1538, când l-au silit 
să plece Turcii, în cetatea ardelenească de de-asu- 
pra Someşului, unde şi-a lăsat soţia. Elena-Ecaterina, şi 
copiii. Știa—şi i-au spus-o — că sânt în Ardeal oameni 
de viţa lui şi trăgea de acolo încheiarea că lui şi nu 
acelui German de departe, şi nici lai Zâpolya, i se 
cuvine ţara. In biserica din Vad Vlădica Anastase ri- 
dica rugăciuni pentru biruinţa lui asupra protivnici- 
lor. Și, din cealaltă ţară romănească, din jos, un 
Radu-Vodă de la Afumaţi se tăcu văzut în Ardeal, 
şi el își căpătă așezări ardelene la Vinţ, la Vurper, 
la Stremț; Gioagiul adăpostia un alt Vlădică romănesc 
pus de Munteni. Zamfira, fata lui Moise-Vodă, mări- 
tată după nobili unguri, după peirea în luptă a ta- 
tălui ei, făcea din marmuri de la Sarmisegetusa lă- 
caşul de rugă de la Dănsuș, înoia bisericuţa Pris- 
lopului şi lăsa să fie înmormântată acolo unde oa- 
„sele i sau amestecat cu pământul supt piatra fru- 
moasă, săpată cu cuvinte şi latineşti şi slavone. Pe 
când boierii pribegi se adăpostiau, cu comorile sau 
cu sărăcia lor, prin casele Saşilor de prin cetăţi, 
cruntul Domn moldovenesc Alexandru Lăpuşneanu, 
blajinul Domn muntean Pătraşcu-cel-Bun, care e to- 

“tuşi tatăl lui Mihai Viteazul, vin bucuroşi în Ardeal 
ca să ajute, cu ordin turcesc, pe fiul lui loan Zá- 
polya; cel dintăiu îşi cere cetăţile, care au trebuit 
rase ca să scape de dânsul, celalt şi-a pierdut în 
. brazda ardeleană pecetea lui frumoasă cu crucea în 
fruntea numelui. Numai când orice urmă de nea- 
târnare, orice putinţă de a mișca oștile piere, numai 
atunci nu s'au văzut prin văile Carpaţilor suind stea- 
gurile cu zimbrul şi cu vulturul și Domni români 
mau mai stat în strana bisericilor ridicate sau larg 
„dăruite de dânşii. Dar pănă şi un străin, Despot-Vodă 
al Moldovei, Grec şi de altă lege, a râvnit fățiş Ar- 
dealul, şi Petru Munteanul, nepot de fiică a lui Rareş, 
„a fost însurat, în şubreda lui tinereţă, cu o fată de 
Sârb din Ardeal, Elena Cherepovici. 


Al doilea sprijin al Românimii înlăturate de la 
puterea politică au fost aceste aşezăminte biseri- 
„cești datorite Domnilor de acelaşi neam. La Vad, ca 
şi în căsuţa care, mai târziu, i sa dat Vlădicăi ro- 
mănesc în Bălgrad chiar, care și atunci era plin de 
Români, se păzia averea puţină a învăţăturii. Şi de 
pe la 1560 a venit în această lume pregătită, în care 
putea să găsească ajutători la lucru, un cleric pribeag 
de la Munteni, Coresi diacul, care s'a pus pe lucru la 
Braşov, la Sas-Sebeş, la Orăştie. Intăiu a dat pentru 
câştigul lui tipărituri slavoneşti, ca acelea care de o 
„jumătate de veac se publicau în ţara pe care fusese 
silit a o părăsi. Apoi de la preoții ardeleni i-au întrat 
în mână vechile tălmăciri de pe vremea Husiţilor 
şi el a început să le răspândească, prin Psaltiri în 
“două limbi, romănește şi slavonește, prin Psaltiri 
mumai romănești, prin câte-un Apostol, câte-o E- 
xvanghelie pe înţeles, printr'o carte de liturghie. 


Dar un alt sprijin li-a venit Românilor îngrijiţi 

sutletește de Biserică şi îndemnați de vederea oşti- 
lor şi Domnilor romăneşti de la însişi stăpânitorii 
unguri ai ţerii şi de la „jupânii” lor saşi din cetăţi. 

Aceştia din urmă trecuseră la luteranism şi se cre- 
deau datori să-l răspândească şi între supuşii lor. 
Deci puseră la Sibiiu pe un zugrav bisericesc să tra- 
ducă în romăneşte catehismul şi porunciră, la Braşov,. 
ca el să li fie lămurit credincioșilor Bisericii răsări- 
tene. Iar Ungurii trecuţi la calvinism, cu nobilul Nico- 
lae Forró, ori chiar prinţul ţerii, loan Sigismund Zá- 
polya, căulară să câştige pe sătenii noştri pentru le- 
gea reformată. Forró plăti: pe Coresi ca să dea o E- 
vanghelie cu învățături prefăcută din ungureşte, iar: 
craiul numi episcopi, zişi superintendenţi, după obi- 
ceiul calvin, pe un Gheorghe de Ocna, un Sava, un 
Gheorghe de Sângiorz în părţile Hațegului, stând la 
Teiuş, pe cei doi Tordaşi de la Lanerăm, lângă Sas- 
Sebeş; el făcu să se țină adunări de parohi şi îndemnă 
cu o stăruință mergând pănă la silă să schimbe ,,bos- 
coadele” slavoneşti cu cărţile în limbă romănească pe 
înţeles, la care lucra acuma Coresi, care de la el 
însuși nu Sar fi apucat de un lucru atât de costisi- 
tor. Nu se gândia cel de-al doilea Zâpolya şi încun- 
jurimea lui religioasă ce folos se aduce sufletelor ro- 
măneșşti şi ce mare ispravă poate ieşi din această 
scormonire a lor prin Cuvântul lui Dumnezeu în 
graiu lămurit necărturarilor! 


Dar iată că Ioan Sigismund se stânge fără urmași. 
Cârmuirea ţerii, pe care mai că era ṣo ieie Românul 
Gaşpar Becheș, soţul Doamnei Zamfira, trece prin 
voia Sultanului la Ştefan Báthory, care, chiar dacă a 
fost şi el atins de calvinism, a trebuit ca rege al Po- 
loniei, unde a fost îndată chemat, să fie apărător al 
legii catolice. Fratele lăsat în Ardeal, Cristofor, fiul- 

acestuia Sigismund, crescut de călugării iesuiți, ur- 
mară şi mai hotărât această linie. Biserica refor- 
mată a Românilor se risipi, läsând însă în urmă 
cărțile ei romăneșşti. Un Eftimie de la Geoagiu, un 
Cristofor, un Spiridon de la Vad, un Ghenadie, stințiți: 
la Sârbi, dacă nu la Munteni şi la „Moldoveni, câr- 
muiră deci viaţa sufletească a Românilor. Preoţii de 
la Sf. Nicolae din Şcheii Brașovului dădură o Cazanie 
romănească pentru Dumineci şi serbători în care nu 
mai era nimica eretic, şi nimica eretic nu se putea 
strămuta, cu toată plata făcută de nemeşul Francisc: 
Geszty, în Vechiul Testament sau Palia, pe care 
după un text unguresc cunoscut îl prefăcuseră, o samă 
de alţi clerici dintre Românii Banatului şi Inidoarei, 
cari, strajă împotriva Turcilor din Timişoara, păstraw 
o situaţie de grăniceri cu totul privilegiată t. 


O clipă Ardealul a fost romănesc prin minunea 
lui Mihai Viteazul, dar aceasta nu înseamnă și Ro- 
mâni liberi. 

Mihai mavea, ca un Petru Rareş de la început, 
gânduri asupra Ardealului. Prea scăzuse în toate 
privinţile însemnătatea ţerii lui muntene, pentru ca 
aşa de sus să i se ridice ambiția, şi el era un om 
prea nou şi prea nesigur pe Scaunul Voevozilor. 
Solii pe cari-i lrimesese în Ardeal la 1595 pentru uni- 
rea cu Sigismund Bâthory, adecă pentru închinarea 
Ţerii-Romăneşli către acesta, izbutiră însă — erau 
şi episcopi între dânşii, cu Mitropolitul în frunte,—să 
facă a se recunoaște că toate bisericile ardelene a- 
târnă de Scaunul Tirgoviștii. Un pas mai departe-l 
făcu Mihai însuşi, când merse la Bălgrad, în 1597 
şi făcu să se ridice, cu voia lui Sigismund, o mănăs- 


1 Unii treceau chiar la ortodoxie. 

tire în această capitală, chiar sus în cetate, drept 
în fața Curţii prinților. Aici fu îngropat, îndată după 
aceasta, Aron-Vodă, Domnul moldovean prins pentru 
necredință şi adus în Ardeal, apoi Danciu Brânco- 
veanu, cu nume de botez domnesc, al cărui fiu, Ma- 
tei, va domni. 

Cucerirea Ardealului s'a făcut din întâmplare. Cu 
Sigismund acolo, Mihai nu sar fi gândit niciodată la 
o astfel de expediţie; ea se impuse minţii prevăză- 
toare a Domnului român numai când acela lăsă țara 
vărului Andrei şi acesta o îmbi€ Turcilor ca vasal, 
ascultător, de Sultan; un îndemn i-a venit şi de la 
“Curtea din Viena. Odată ajuns la Alba-Iulia, unde era 
să ducă la mormânt trupul tăiat în două al „săra- 
cului popa”, cum îi zicea el, biruitorul n'a voit, ori 
măcar na îndrăznit, să trezească din adânca lor u- 
milință pe ai săi. Fură oprite aspru jafurile ţeră- 
mești contra nobililor învinşi. Printre aceştia, numai 
printre aceştia, cu episcopul catolic în frunte, își alese 
Mihai sfetnicii. Li adause numai boieri din ţară, nici 
pe unul dintre Ardelenii din neamul său, de şi pe acel 
timp erau nemeşi de-ai noştri în Maramurăş, fami- 
lia de şpani Pogan ori neamul Bilţ, în Banat, fami- 
liile Luca, Stoica, Bunea, în Ardeal, un Iojica, între- 
'buinţat de Báthoreşti. Oastea şi-o făcuse din merce- 
nari, mai ales Sârbi, Bulgari, câte un Grec, Cazaci, 
Secui, Unguri. Nu era mijloc să se ridice un biet 
Român în umbra '„Craiului” romănesc. Doar Saşii 
„din Bistriţa dacă-i trimeseră la 1599 cete romăneșşti cu 
„tâmpănari” şi steaguri, una având în frunte pe popa 
“Toader din Sângiorz. Dacă Banii Lugojului şi Ca- 
“ransebeşului, un Gheorghe Borbély (Bărbierul), un 
Andrei Barcsai, după un Polatici, sânt de această na- 
die, aşa era obiceiul acolo, şi Mihai nu l-a clintit mai 

mult decât alte obiceiuri, de orice fel, găsite de dân- 
sul. 

Dar ce n'a tăcut în orânduielile lui politice, a făcut 
el, sfătuit şi de călugării cari-l încunjurau, poate 
şi de Grecul care-l întovărăşia, Mitropolitul de Târ- 
nova, Dionisie Rali, mai apoi locţiitor de Mitropolit 
în Moldova, în Biserica aceasta ardeleană care izbu- 
tise a scăpa de toate ispitele şi de toate silniciile. 
Se făcu pentru Vlădica loan o Mitropolie a Prislo- 
pului, Silvaşului şi a Ardealului întreg. li erau su- 
puse Scaunul din Vad, unde păstoria, în legătură cw 
Moldovenii, un Ioan Cornea, şi Scaunul cel vechiu 
rusesc din Muncaciu, unde a fost trimes un egumen: 
de la Tismana lui Nicodim, ctitorul Prislopului, Sâr- 
ghie. 

Când soarta nu mai sprijini pe viteaz şi el căzu 
din ameţitoarea înălțime a măreției sale de Domn: 
peste trei ţeri, cu titlul de Craiu pentru ai săi, din 
moştenirea glorioasă atâta a rămas pentru Români, 
pentru toţi Românii, afară de nobilii calvini din Ba- 
natul creştin: o singură Biserică, legată numai de: 
Scaunul Mitropoliei din Târgoviște, mutată la Bu- 
caurești. 

Cu aceasta, şi cu atâta au trăit Românii, vre-o: 
douăzeci de uni, netulburaţi de nimeni, cât sau bă- 
tut pentru stăpânirea ţerii Germani de-ai Impăratu- 
lui, conduși de Basta, ucigașul cu mâna altora al 
lui Mihai, Unguri, ca un Bocskay, un Sigismund Rá- 
kóczy, Secui, ca Moise, fostul general al lui Mihai Vi- 
teazul. Domni români au mai întrat în țară: Moldo- 
veni ca Simion Movilă, Munteni ca Radu Şerban, 
biruitor la Braşov, peste Moise Secuiul, care peri, 
peste un prinț nou, Gabriel Báthory, care scăpă: 
(1603 şi 1611), dar niciunul mavu nici gustul nici vre- 

mea să stea de vorbă cu o lume aşa de mică şi de 
mecăjită. Fulgarele acestea de glorie trecură răpede 
pe cenuşiul cer al iobăgiei romănești în Ardeal. Un 
Domn strălucitor, Radu Mihnea, crescut în Veneţia, 
înlocuitorul lui Radu Șerban, făcu tratat cu Saşii 
„din Braşov şi de altceva n'a crezut că trebuie să se 
ocupe. Pe atunci, după 1620, Ardealul era în mâna 
tare a unui Ungur calvin, aplecat spre calvinirea su- 
puşilor lui români, Gavril Bethlen. Ce puteau să în- 
-semne supt puterea lui neindurătoare bieţii popi ai 
noştri cu cârjă smerită de Vlădici ai sărmanilor, un 
Teoctist, un Spiridon, un Teofil, un Dosoftei, cari de 
la o vreme-şi aveau legăturile lor cu Moldova, unde 
stăpânia neamul, mândru, al Movileştilor! Şi aceşti 
Vlădici trebuiau să tăgăduiască apropierea de calvi- 
nismul neiertător al noilor domni din Alba-lulia. In 
Banat, între Românii vechi şi Sârbii mai noi, părea a 
păstori fără atingere cu calvinismul un Vlădică Teo- 
dor, un Sava, un Sârghie, un Longhin, dar, cum 
acesta fusese sfințit de Patriarhul din Constantinopol, 
Chiril Lukaris, înţeles cu calvinii 1, şi aici bătea ace- 
laş vânt către eresia ungurească. In Maramurăş, nu- 
mai, de pe urma lui Sârghie dăinuiau, în legătură cu 
Iaşul, dar şi cu Chievul, unde cârmuia Românul, fe- 
„cior de Domn, Petru Movilă, episcopi ruşi peste Ro- 
mânii de acolo. 

Episcopul Ghenadie, în calvinie, ca „Vlădică al Bi- 
sericii romăneşti”, Gheorghe Bradi, fecior de mne- 
meş din părţile de la Apus, îşi zicea, pe la 1620, „ar- 
hiepiscop în Scaunul Bălgradului și al Vadului și al 
Orăzii şi al Sătmarului și a toată ţara Ardealului”. 
Pe vremea aceia erau pe la Haţeg nemeşi români ca 








1 EI ştia totuşi că este „o legătură de sânge şi de iubire, de și 
într'ascuns, dar în felul cel mai strâns care leagă pe Românii din 
„Ardeal cu locuitorii "Ţerii-Romănești şi Moldovei“. 

Matei, din acest oraş, Miclăuş din Râul-lui-Bărbat, 
şi Bănăţenii, ca Ioan Pribeagui, Luca Raț, Ilie Aga- 
Ilie Pârcălabul, Mäcicaş, Gaman de la Vârciorova, 
Duma, Pobora, lojica şi alţi Lugojeni, erau în stare 
să adune o oaste pe sama lor, şi un „Vaidabuna”, a- 
decă Voevodul Bunea, trecea graniţa ca să ridice în 
tronul muntean pe Matei Basarab, fiul lui Danciu 
cel îngropat la Alba-lulia. Iar aceasta se făcea cu voia 
noului stăpân al Ardealului, foarte iubit şi de Ro- 
mâni, calvinul Gheorghe Rákóczy, care a legat Ardea- 
lul de ţerile romăneşti libere, în Moldova fiind Vasile 
Lupu, aşa cum acestea din urmă fuseseră legate de 
Ardeal pe vremea lui Hunyadi bătrânul. 


Biserica Ardealului se încumetă să între în noua 
mişcare de cultură romănească din ţara liberă. Episco- 
pul face să i se tipărească la Târgovişte o Pravilă bi- 
sericească şi-şi aduce el de la Munteni slovă de tipar 
pentru a scoate o nouă ediţie din Cazanie. Dar calvi- 
nii nu înțelegeau să-l lase a merge pe aceste vechi 
drumuri care duceau la fraţii de peste munţi şi, ca 
oameni ai Bisericii, dar mai ales ai neamului lor, ei 
începură, încă în ultimele zile ale lui Ghenadie, 
lupta pentru a-l supune. Rakoczy li dădea tot spri- 
jinul, pe când Domnii români, Matei şi Vasile, erau 
prea legaţi politiceşte de Ardealul unguresc ca să 
poată sări în ajutorul Bisericii primejduite. 


Noul Vlădică Iorest, episcop- venit din Putna, cu 
mormântul lui Ştefan-cel-Mare, recunoscut de calvini 
numai cu numele mirenesc de Ilie, trecuse prin Târ- 
“govişte pentru slinţire, dar trebui să primească toate 
condiţiile puse de Biserica oficială, care-şi impunea 
catehismul. Poporul îl cerea însă după legea veche, 
şi el trebui să asculte de popor, de şi ştia ce poale 

să-l aştepte. I se adauseră atunci cele mai urâte învi- 
nuiri de către calvini: beţii, petreceri cu femeile. Un 
sinod fu adunat ca să-l înlăture şi, bătut cu vergile, 
el fu aruncat în temniță. Răscumpărat cu bani şi 
lăsând chezăşie în urmă, trecu înapoi în Moldova: 
lui, unde Vasile Lupu, mândru Domn cu apucături 
împărăteşti, ştia bine, visând visul lui Mihai Viteazul, 
că „în Ardeal mai mult de o treime sânt Români”. 
Ca un Vlădică supus superintendentului calvin, şi: 
anume doar pentru Românii mai îndărătinici cari 
mar fi părăsit cu totul credinţa veche fu numit Si- 
mion, căruia i se impuse a purta vechiul nume mire- 
nesc de Ştefan (1643). El tipări din ordin un frumos- 
Testament Nou și o Psaltire. Numai ascultării lui de: 
stăpâni i se datori norocul că a murit în Scaun, pe 
o vreme când Vlădica bănăţean de Inău, Longhin, era 
silit să fugă la Matei Basarab, şi Sava, care înlocuise: 
în Maramurăş pe episcopii rătăcitori, popa Miron, 
popa Dosoftei, popa Dumitru, afla un adăpost în: 
Moldova, de unde venise, lăsând locul unui Rusneac,. 
Mihai Molodeţ, „cel mic”. La Bălgrad după Daniil, 
fost tipograf în Muntenia, se așeza însă un om de 
hotărâre, Sava Brancovici, al cărui neam se scria şi: 
Brâncoveanul, un nepot al pribeagului Longhin şi, 
ca şi acesta, un ortodox neînduplecat. Sârb crescut 
între Sârbi, cărturar de sârbeşte, el se apropiase de: 
Români, mai mult decât în Banatul nașterii sale, 
prin legăturile cu 'Ţara-Romănească, prin petrecerea 
sa acolo, alături de fratele Gheorghe, ajuns agent di- 
plomatic în serviciul Domnilor munteni. De la acest 
frate care se visa urmaş al despoţilor sârbi și umbla: 
după stăpânirea asupra neamului său, a cărui istorie 
a scris-o, de la acest începător al legăturilor slave 
cu Muscalii, a luat Sava şi simţul său politic, ambiția: 

sa de om de Curte şi om de lume, deprins să um- 
ble cu prinți şi gata să-i înfrunte. 

Niciodată nu l-ar fi răbdat astfel bătrânul Rá- 
koczy, dar acesta murise şi în loc era fiul lui cu a- 
celaşi nume, un tânăr zvăpăiat şi nesocotit, visând 
să fie în Polonia ce fusese marele rege ardelean Ște: 
fan Báthory şi pentru cucerirea acestei ţeri el avea 
nevoie de urmaşii lui Matei şi Vasile: Constantin 
Basarab și Gheorghe Ștefan (1656). Sava era așezat 
cu domn fără condiții al Bisericii sale, al Bisericii sale 
întregi. 

Era so plătească la cea dintăiu schimbare a îm- 
prejurărilor. 


Deocamdată însă tulburările din Ardealul, unde 
se lupta pentru putere Acațiu Barciai, fost Ban de 
Lugoj, care fu silit a da Turcilor din Timişoara toc- 
mai vechea lui ţară de la Lugoj şi Caransebeș, și 
între cel de-al doilea Rákóczy, prigonit de Turci, d- 
dură Românilor iarăși rostul politic pe care-l pier- 
duseră de atâta timp. Cei mai mulţi se dădură de par- 
tea lui „Racolţea” şi ţinură cu dânsul pănă la moartea 
lui pe câmpul de luptă. Şi Sava va fi fost sprijinitor 
al „Craiului? celui pebun şi viteaz. Deci Barciai Ro- 
mânul, rămas singur stăpân, aşeză în Scaunul de 
Mitropolit, care era acuma și pentru Făgăraș, și pen- 
fru Maramurăș, afară de Muncaciu, pe un hus, 
Ghenadie. Cum prinţul era un calvin îndărătnic, din 
locurile unde se cântau Psalmii în romănește prin bi- 
serici, acest Muscal, venit cine știe cum între Ardeleni, 
“fu pus numai ca un fel de președinte al „bătrâ- 
nilor şi pastorilor” de lege retormată pentru Români 

Dar Barciai muri răpede, şi loan Kemény, noul 
prinț al Germanilor, cari întraseră în Ardeal, era 
un oaspete de pe vremuri al Moldovei lui Vasile Lupu 

şi el luptase în Polonia alături de ostaşii moldoveni şi 
munteni trimeşi în ajutorul lui Gheorghe Rákóczy 
al Il-lea. Calvin şi el, de sigur, n'avea porniri prigo- 
nitoare. Astfel Rusul fu înlăturat şi Sava întră iarăşi 
în drepturile sale, afară de Făgăraș, unde cu numele 
cra un alt episcop, Daniil Ungureanul („Panonia- 
nul”), pe când de fapt calvinii cârmuiau bisericile 
romănești. 

Dar Sava cra un om de legea veche și orice tăgă- 
duia superintendentului ungur, şcoli, tipar romănesc, 
era foarte hotărât să nu îndeplinească. Pe lângă a 
cestea el îşi avea legăturile cu Domnii români şi 
fratele lui îl iîndemnă să meargă, supt cuvânt că ar 
căuta ajutoare, la Moscova, unde făcu politică or- 
todoxă şi slavă cu dregătorii Țarului, porni! încă 
de pe atunci pe cucerire. Prinţul cel nou, Mihai A- 
paffy, un biet Săcuiu sărac, crezu că se poate folosi 
pentru el însuşi din acele călătorii. In acest fel creş: 
tea însemnătatea acestui Vlădică îndrăzneţ, care că: 
pătă în curând un şi mai puternic sprijin în Dom- 
nul cel nou al Ţerii-Romăneșşti, Şerban Cantacu- 
zino, de neam împărătesc şi cu scopuri foarte înalte, 
Aceasta puse pe gânduri Biserica ocrotitoare și încă- 
tuşătoare a calvinilor: el fu dat în judecată la sobor. 
şi, pentru obişnuitele învinuiri de purtări necălu- 
găreşti, fu scos, bătut cu vergile şi închis. Șerban, 
aprins de mânie pentru această jignire a legii sale 
şi a prietenului său, îi putu deschide porţile temniţei, 
dar zilele lui Sava cel aşa de greu lovit erau nu- 
mărate. - 

Un nemeş din părţile Inidoarei, din vechiul neam 
Budai, Iosif, îi luă locul. Căci pe vremea aceia nu 
erau la Românii din Ardeal numai ţerani săraci şi 
apăsaţi. In tot colțul acela haţegan nemeşii vorbiau 
romăneșşte şi aveau legături cu ţara. Neamuri ca 

Puiu, Budai, Raț, coborâtori din Domnița Zamfira şi 
din Mircea Ciobanul şi ctitori ai bisericii din Tiuş. Bo- 
jerii din Făgăraş dau dieci de ungureşte şi lati- 
neşte ca loan din Mândra, Ştefan din Arpaş, Ştefan 
din Recea, Sigismund Boier, Iacob Nagy din 
Hârşani, tovarăş de iobăgie al Moldoveanului Gheor- 
ghe Ștefan-Vodă, Talabă. Romăneşte se vorbia şi se 
seria în Maramurăș. Oraşele se umpleau de ne- 
gustori români, pe cari-i găsim la toate târgurile 
de ţară. O companie grecească, în care erau tot 
mai mulți Români, avea privilegiul negoţului cu 
Răsăritul, şi oamenii foarte bogaţi, întreprinzători 
şi influenţi, ca Pater Ianoş, din Braşov, hotărau 
adesea în sfaturile ţerii. La: Sas-Sebeş Românii 
ajunseseră în cele dinlăiu rânduri ale negustorimii. 
Murind Iosif, Şerban făcu să se aleagă la dânsul a- 
casă, în București, un Grec, fost Mitropolit de Lace- 
demona, Ioasaf, care stătuse mult timp la Sibiiu, ca 
preot al acelei companii a Grecilor care avea acolo, 
ca şi la Oradea, la Beiuş, la Braşov, o biserică de 
piatră. Dar el nu ştia limba noastră, şi slujia în bi- 
serică greceşte, așa încât se ridicară împotriva lui, 
cu popa loan din Vinţi, care a tipărit predici calvi» 
neşti supt titlul de „Sicriul de aur” şi o carte de în- 
văţătură, Cărarea pe scurt, protopopi câştigaţi pen- 
tru legea Craiului, ca Vasile din Bălgrad. Când aceş- 
tia şi orăşenii din Sas-Sebeş îl siliră să plece, Mi- 
tropolitul muntean, de loc din Veştem, lângă Sibiiu, 
bunul bătrân Teodosie, făcu să se aleagă, tot la Bucu- 
reşti, un om din satul său, Sava. Urmașul lui, ales în 
aceleaşi împrejurări, un popă Vasile, şi-a zis Var- 
laam după Mitropolitul muntean dinainte de Teodo- 
sie şi după marele Mitropolit moldovean cu acelaşi 
nume ale cărui predici răsunau de pe toate amvoa- 
nele bisericilor romănești din Ardeal. El se apucă 

de lucrul tiparului, după ordinul superintendentului 
calvinesc şi cu ajutorul lui Ioan din Vinţi ca şi al 
altui protopop, Gheorghe din Daia. Când se stânse, 
iarăși partidul nemeşilor calvinisanţi birui împotriva 
partidului ortodox, legat de Ţara Romănească, şi 
se alese deci Toma Szeremi, unul dintre ei, care 
luă numele, pănă atunci neobişnuit la Românii dim 
Ardeal, de Teofil (1692). El va pretinde că puterea 
lui se întinde şi asupra Aradului, tocmai atunci smuls. 
de la Turci, şi asupra părţilor bănăţene, ajunse şi 
ele prin acelaşi războiu dintre ostașii Impăratului. 
şi Turci într'o situaţie de libertate creştină, de şi 
acolo se va întâmpina de acum înainte concurența pu- 
ternică a Sârbilor celor noi, veniți de peste Dunăre, 
cu Patriarhul lor, Arsenie Cernoievici, şi cu Vlădicii 
lui în frunte. 


VI. 
Lupta fără sprijin pentru deplina îndreptăţire. 


Acuma însă Imperialii erau stăpâni în Ardeal şi 
«cu aceasta pentru Români începea o allă vreme, 
prielnică numai în unele privinţi. 

Din ostaşi ce fuseseră, din clienți pentru propagan- 
da calvină, cum ajunseseră a fi, din supuşi ai Saşilor, 
din oraşe, şi, une ori, iobagi ai domnilor unguri din 
“castele, ei ajungeau birnici ai Impărăţiei, oi de tuns 
şi de muls ai „fişcului” Măriei Sale. 

Dar, pe lângă aceasta, cum Impăratul însemna le- 
gea catolică şi cum alături de ostaș mergea părintele 
iesuit, Biserica romănească trebuia să treacă de supi 
o oblăduire la alta, rămâind ca şi mai înainte le- 
gală de voia religioasă a stăpânului țerii. 

Numai cât lesuiţii lucrară altfel decât superinten- 
denţii calvini: ei nu porunciră de la început fără a 
întreba pe nimeni, ci chemară pe Vlădică, pănă a- 
cuma un bun calvin, şi pe protopopi, tot aşa de 
ascultători, la învoială cu privire, nu la lepădarea 
formelor legii vechi, „legii romăneşti”, ci numai la 
primirea a patru puncte de credinţă, recunoscând pu- 
terea Papei asupra lor, purcederea Sfântului Duh şi 
din Fiul, trecerea sufletelor prin Purgatoriu și o- 
biceiul de a întrebuința la împărtăşenie azima în 
locul pânii dospite. 

Preoţii, ispitiți cu făgăduiala că li se va recunoaște 
aceiași situaţie ca parohilor catolici, luterani și cal- 
vini, nu erau greu de câştigat. Credinţa o înțelegeau 
pe jumătate, interesul și-l ştiau întreg. De trei ori, în 
trei sinoade (la 1697, la 1698, la 1700), Teofil, apoi 
urmaşul său, Atanasie Anghel, şi ai lor iscăliră ce 
li se puse înainte, așteptând răsplata care însă nu 
veni. Nu  iscăliseră, la început, protopopii din 
părțile Braşovului, Cohalmului, Sibiiului, Mediașu- 
lui, Sighişoarei, Sas-Sebeşului, Devei, Vinţului, Ini- 
doarei, Făgăraşului şi alții; câţiva numai din aceștia 
se alipiră la a doua hotărâre, iar la al treilea se pu- 
teau număra cinzeci şi patru de protopopi şi 1.563 de 
preoţi. Dar ţara: nobilii rămași în calvinism, mai ales. 
în părţile Hațegului şi Inidoarei, în Maramurăș chiar, 
negustorimea din Braşov, legată de ortodoxia Ţerii- 
Romănești, unde Teodosie era sfătuit de Patriarhul 
de Ierusalim, așezat la noi cu cartea lui grecească, Do- 
soitei, se împotrivi, primind sfaturi şi de la bogatul 
Domn muntean, clăditorul din nou al bisericii din Fă- 
găraş, râvnitorul la însăşi stăpânirea Ardealului supt 
Imperiali, Constantin Brâncoveanu. 

In afară de aceasta, Ardealul şi părţile vecine fură 
mult timp tulburate de aceia cari înfățișau, în acelaşi 
timp, şi calvinismul, de atâta timp înrădăcinat, și 
conștiința naţională a poporului unguresc, craii de 
răscoală, susținuți de Turci, cari au fost, pe rând, E- 
meric Tököly, ajutat şi de Brâncoveanu, şi Francisc 
Rákóczy. Ei aşezară episcopi calvini la Muncaciu, 
şi pentru Maramurăș, unde pe urmă răsări un Iosif 
Stoica, în Ardeal, unde popa Ion Ţârcă din părţile 
Inidoarei se numi pe mirenie lov, sau, mai curând 
Ion; ei scormoniră pe flăcăii satelor, băgându-i supt 
steagurile unui Pântea şi puseră la cale toate mijloa- 
cele pentru a zădărnici unirea religioasă care putea 

să sprijine stăpânirea politică a lui „Leopolduş” și 
„Iojif”. Guvernul ardelean însuşi, cu Gheorghe Bán- 
ffy în frunte, pe care Imperialii nu-l putură înlătura, 
era la spatele oricării împotriviri la catolicisare. 


Dar noul Vlădică, un tânăr nemeş, bun și de pe- 
treceri, fu adus la Curte ca să se închine Impăratului, 
stăpânul său, iar, când se întoarse de acolo, consilier 
imperial, cu lanţ de aur și cu portret împărătesc la 
gât, el nu mai era un Mitropolit legat de Tara-Romi- 
nească, ci numai episcopul pentru o Biserică nouă, 
atârnătoare de Scaunul unguresc din Gran, căruia tre- 
buia să i se capete de la Papa numirea, cu alegerea 
unui loc de reşedinţă, acesta ne mai putând fi Alba- 
Iulia, unde biserica lui Mihai Viteazul fu rasă pen- 
tru a face loc zidurilor noii cetăți împărăteşti a 
Impăratului Carol, Karlsburg. Cum nu ştia multă 
carte, Atanasie trebui să încredinţeze de fapt condu- 
cerea tuturor rosturilor de căpetenie unui teolog ie- 
suit. Tipografia pentru uniți nu se întemeiè, cu gân- 
dul poate de a se ajunge la unirea deplină şi a ri- 
tului, cu introducerea limbii latine, aşa încât şi mai 
departe cărțile de slujbă veniau de peste munţi, de 
unde se aruncase însă anatema asupra Bisericii 
ieşite din credința răsăriteană. 

Murind Atanasie, această biserică fu cârmuilă un 
timp de un Neamţ, Franţ, de un al doilea Neamţ, 
de Ungurul Râgai. Apoi se alese un Român, un ne- 
meş care învățase la Roma, loan Giurgiu de Patac, 
în părţile Dobăceştilor de odinioară, care primi să! 
fie trimes la Făgăraș, cu diplomă de la Roma, aşe- 
zându-se în biserica lui Brâncoveanu. Abia la 1723 
putu el să iea în stăpânire un Scaun episcopal de 
sărăcie şi părăsire, de care se destăcuseră și părţile 
ungurene de la Apus, unde era un episcop străin, 


grec, şi Maramurăşul, unde alt Grec unit, din Mun- > 
caciul lui, luase locul boierului Ştefan de Petrova, 
urmaşul lui Iosif Stoica, pănă ce un Dosoftei, sfințit 
la Suceava, îşi întinse autoritatea şi asupra Ardealului 
de sus. Şi Sfântul Scaun îl făcuse episcop şi peste 
„Grecii, Rutenii şi Sârbii” din Ardeal, neștiind bine 
de ce e vorba, iar guvernului împărătesc, doritor să 
se rupă orice legături cu țerile românești libere, plă- 
cându-i să încurce lucrurile. 


Pe de altă parte, la 1716, Imperialii puseseră mâna 
pe cele cinci judeţe oltene şi le dăduseră în sama 
Mitropolitului sârbesc din Belgrad, de care atârna 
şi episcopul de Arad, o clipă nehotărât, dar pe urmă 
statornic în ortodoxia veche. De aici, cum nu mai 
era graniţă, puteau trece cărţile şi călugării legii ro- 
măneşti, şi astfel din zi în zi, spre năcazul bietului 
Patachi, care muri tânăr la 1727, se întăria curentul 
împotriva Unirii. Se va vedea un călugăr sârb, Vi- 
sarion Sarai, străbătând Ardealul în chipul lui 
Isus călare pe asină şi spuind în cuvinte neînţe- 
lese de ţerani cari-l primiau cu stâlpări că a venit 
vremea de izbăvire de supt jugul „Frâncilor”. 

Dar, în clipa când se numia episcop, după o altă 
lungă vacanţă cu administraţie străină, loan Micu, 
un şcolar bătrân care trebuia întors la şcoala de la- 
tineşte a călugărilor unguri, când îl făceau baron 
Clain, trimițându-i şi lui lanţul de aur cu portretul 
împărătesc (1729-32), sentimentul național romănesc, 
trecu, pentru câteva zeci de ani, în tabăra acestora. 

Curtea nu se ţinea de cuvânt. A doua diplomă a Im- 
păratului Leopold, prin care se dădea drepturi Ro- 
mânilor uniţi, făcând dintriînşii încă un Stat po- 
litic privilegiat, un status, se ţinea ascunsă, de frica 

Ungurilor din guvern, mai mult decât ca să nu su- 
pere pe Saşi. Noul episcop avea deci înainte de toate 
chemarea de a cere aceste drepturi şi, cum el învățase 
istorie romană la paterii lui, putea să aducă în spri- 
jin şi altceva decât această hârtie ferită de lumină 
zilei, anume marele drept istoric al coboritorilor lui 
Traian, căzuți acuma așa de jos, față de cei veniți 
târziu asupra lor, şi chiar dreptul vredniciei pe care 
în toate privinţile o poate vădi poporul romănesc. lar 
ortodocșii; represintaţi prin ierarhia sârbească, pier- 
deau putinţa de a înfățișa neamul lor altfel decât în 
suferinţile claselor adânci ţerănești. 

Răspins de la Braşov, recunoscul numai de o 
mică parte dintre ai săi prin sânge, loan Inochentie, 
episcop de Făgăraş, era să capete rostul unui adevă- 
rat Voevod român, numai când, după ce bătu la 
ușile dietei ardelene, care-i fură deschise numai pen- 
tru a-l batjocuri, după ce făcu toate încercările pe 
lângă guvernul local, el, împuternicit de un sobor 
la care luară parte și țeranii, el. ca unul care dăduse 
pentru războaiele tinerei Impărătese Maria-Teresa sol- 
dați români, bir de sânge, alergă la Viena ca sol 
al naţiei sale pentru a fi purtat cu vorba şi ameninţat 
cu arestarea, şi de acolo la Roma, unde-l ţinură 
aproape ca un prisonier, menit morţii de foame. 

Țara se ridică aproape întreagă pentru a-şi apăra 
episcopul, şeful ei cel adevărat. Ea voia îndeplini: 
rea făgăduielii împărătești, înscrierea alături cu alte 
nații; împărtășirea la aceleași drepturi. Apoi, vicarul, 
noul Vlădică, bunul, cuviosul Petru Pavel Aaron, 
cu carnea chinuită de înfrânări şi lovituri, nu plăcea 
nimănui. li trebuiră mulţi ani ca să se facă recunos- 
cut în adevăr, ştiindu-se că undeva, departe, la „pra- 
gurile apostolilor”, trăieşte, suferind pentru nație, ce- 
lalt, mucenicul, sfântul. 

Se întrebuințară două mijloace pentru ca nafia, 
căci acuma de dânsa era vorba şi nici de legea ve- 
che, nici de cele patru puncte, să ajungă la sco- 
purile ei de drept şi de libertate. 

Intăiu apăsarea mulțimilor asupra Vienei pentru a 
căpăta episcopi români de lege răsăriteană. Se izbuti 
întăiu în părţile Orăzii, fiindcă acolo nu era guvern 
ardelean, nici dietă care să se împotrivească: astfel 
ajunse la Oradea vicar, cu un titlu grecesc de Tegèa, 
Macedoneanul, în legătură cu Compania Grecilor, Me- 
letie Covaci, apoi, peste Arad, pănă la capătul Bana- 
tului, nemeșul român Moise Dragoşi. In acest timp 
Ardealul lupta furios contra Vienei, cerând sprijin la 
Moscova, ca pe vremea lui Sava, şi ajungând pănă la 
răscoală, cu popa loan Tunsul şi cu Sofronie din 
Cioara, pe care nimeni nu putea pune mâna. Il spriji- 
niau şi căturari, unii formaţi la Ruşi, ca Dimitrie Eu- 
statievici, fiul popei Statie din Șcheiul Braşovului, bun 
scriitor, care a dat şi o gramatică romănească. Toate 
durerile sărmanilor găsiau rostire în scrisorile de 
plângere ale preotului nevăzut care răspândia pre- 
tutindeni spiritul revoltei. De şi se trimeseră căta- 
nele împărătești împotriva lui, guvernul din Viena 
trebui să cedeze. Se dădu Ardelenilor un episcop ro- 
mănesc. Dar ca episcop: un Sârb, care mai avea 
şi Buda şi Câmpii Mohaciului. Şi ce aşezare: o că- 
suţă acoperită cu paie în satul Răşinari din margenea 
Sibiiului! Doar dacă, pe lângă secretarul sârb, lucra 
acolo, pentru a se putea înţelege cu credincioşii ro- 
mâni, Eustatievici, apoi un boier făgărășean din Mar- 
ginea. După dânsul erau să vie alți doi Sârbi, tot 
aşa de neștiutori şi de limba şi de rosturile noastre. 

Aşa nu mergea; aa li ceai altfel. Petru Pa- 
vel Aron fusese mutat de la Făgăraş, fiindcă 
nici Cun preţ nu-l voia lumea, pe o moşie a vechi- 
lor prinți, ca un castel părăsit, la Blaj, pe Târnave, 
dându-i-se atâtea venituri — nu ca la Orade! — cât 
să poată trăi omeneşte. Grija lui cea mare fu însă 
nu a Curţii lui, ci a şcolii şi a tipografiei. El pre- 
făcu după cerințile Bisericii unite cărţile de slujbă. 
Şi tot el fu acela care deschise cea dintăiu școală 
înaltă de preoţie, lângă care, între zidurile chiar ale 
reşedinţei, aşeză şi modesta sa ctitorie, pentru alți 
ucenici. Crescut în şcolile înalte ale catolicilor, el tri- 
mese tineri români la Sâmbăta-Mare, la Pesta, la 
Viena, la Roma şi făcu din canonicii și profesorii 
săi o adevărată Academie de studii în care ideia con- 
ducătoare era marea origine romană, și scopul: câș- 
tigarea libertății politice pentru nație. Din mănăsti- 
rile vechi, acuma dărâmate de soldaţi, ca focare de 
răscoală—, şi ce frumoase lucruri vechi sau pier- 
dut acolo!—, de la aceste adăposturi de slavonie şi 
de începătoare carte romănească s'a trecut astfel la 
catedre de nivel apusean de pe care supt influența 
latină se puteau rosti marile adevăruri naţionale şi 
îndreptățitele speranțe. 5 

Astfel, în locul cnezilor de odinioară supt puterea 
Voevodului lucrau acuma pe un alt ogor, acela în 
care nicio sămânță nu se pierde, călugării întorși de 
la vederea minunilor pline de înţeles ale unei Rome 
unde în vârful Coloanei lui Traian ei nu vedeau pe 
Sfântul Petru, înlocuitorul, ci icoana însăși a Impă- 
ratului întemeietor şi apărător. Meniţi să fie supuşi 
ajutători, ei prinseră din aicrul vremii lor, plecate 
spre revoluţia în suflete, spiritul de prefacere ră- 
pede, de iute înoire. Găsiseră după vrednicii gos- 
podari blăjeni Atanasie Rednic şi Grigore Maior pe! 
un ctitor de aşezăminte, harnic, econom, răbdător și 
sec, cu puţină înţelegere pentru marile minţi aprinse 
cărora li trebuie alte zări. Astfel, din feciorul de ţeran 
de la Sad, lângă Sibiiu, Samuil Micu, care-și zise și el 
Clain, din înseilătorul smerit de poveşti istorice ale 
neamului, se făcu un alcătuitor de cărți cu litere la- 
tine, şi în limba chiar a strămoşilor, gata să lepede 
şi Unirea, dacă e vorba de interesul neamului său; 
din boierul de Făgăraş Gheorghe Șincai de Șinca, 
nu numai neobositul culegător de mărturii despre 
toți Românii din toate părțile, gata să-i apere, ciudos, 
împotriva oricui, dar întemeietorul de școli împără- 
teşti pe lângă cele ale episcopiei şi judecătorul as- 
pru al greşelilor naţionale ale Bisericii sale; din pro- 
topopul de la Reghin Petru Maior, altă rudă depăr- 
tată de episcop, cercetătorul cu minte adâncă nu 
numai al începutului legii creştine la Români, dar şi 
al înaltelor origini ale neamului, în „storia începutu- 
rilor Românilor în Dachia”, care a fost, pănă la Du- 
năre şi Nistru, pentru cei din sângele lui o Biblie. 


Dar, precum vechii cnezi şi Voevozi, cu cât se ri- 
dicau mai sus, cu atâta se despărțiau mai mult de 
naţie,. tot aşa cei ridicaţi pe treptele spre lumină 

nu mai puteau să audă glasurile slabe ale acelor a- 
fundaţi încă în întunerec, şi de sus ei nu lăsau să 
vie cuvintele de mângâiere ale cântării, fiindcă 
aceste suflete tari nu erau şi poeți. Dar în școli cădea 
zilnic pe suflete picătura prin care lespedea ne- 
științei trebuia să se pătrundă odată. In acest Ardeal 
acum aproape închis pentru țerile libere se făcea 
astfel cu umili ucenici pregătirea pentru viitor. Şi, 
cum şcoala, scrisul din „[ară” erau acuma pecetluite 
cu semnul străin al grecismului ori al modei apu- 
sene, în această lipsă de legături era poate şi un 
mijloc de asigurare pentru aceste minţi tari, desmor- 
tite greu pentru lucrurile de mare trudă şi de dure- 
roasă rodire. 


Deocamdată însă nu era în poporul romănese din 
Ardeal, chemat la o aşa de grea luptă, acea perfectă 
solidaritate, acea înțelegere de la o clasă la alta, de 
la un fel de viaţă la altul, care e de cel mai mare 
folos, aș zice chiar: care e neapărată pentru o miş- 
care națională. Două Biserici: una spre trecutul ro- 
man, alta spre trecutul slavon. Două lumi: una legată 
de o învățătură care nu ducea la faptă, alta legată de 
umila faptă de fiecare zi care nu ducea la învățătură. 

De aceia și neizbânda mișcării ţerănești din 1781. 


Ea a pornit de la anume nedreptăţi, mai mult lo- 
cale, dar şi de la zvonul ce se făcuse în jurul gân- 
durilor bune ale acelui Impărat neobișnuit care a 
fost Iosif al Il-lea. Şi luptătorii, de la început pănă 
la sfârşit, făceau parte dintrun singur Ținut, unde 
era şi un singur fel de îndeletnicire: de la locuitorii 
minelor din părţile Zlalnei şi Abrudului, cari aveau 
a face, nu atâta cu nemeșşii asupra cărora, cu o ură 
multă vreme îngrămădită, s'au aruncat, ci cu aren- 

daşii răpăreţi ai acestor mine împărătești. Horea, 
Cloşca şi Crişan sânt oameni din acelaşi loc, trăiţi 
în aceleaşi împrejurări şi înțelegând lucrurile în a- 
celaşi fel. Lupta lor era potrivită numai cu acel 
inut pănă în Apus pe malurile Crișurilor, şi de a- 
ceia ea a avut mai puţină întindere decât lupta pe 
care, pentru o nevoie şi o dorinţă a tuturora, a por- 
nit-o Sofronie. 

Armata împărătească ar fi putut opri tulburările 
de la început, dar ei îi trebuia ordin de la Viena, 
de la Viena lui Iosif al II-lea, totdeauna mai aplecat 
către cei fără drepturi pe cari Impăratul filosof 
căuta să-i înalțe. Şi cancelariile vienese erau împo- 
lriva guvernării ungurești din Ardeal, căreia nu-i 
păsa de interesele mai înalte ale Statului şi ale di- 
nastiei, ci numai de ce se atingea de obişnuinţile na- 
tiilor dominante în viaţa mai îngustă a Ardealului. 

Fără plan, fără program, purtând în vileag falşe 
porunci împărăteşti, răsculații străbătură acel fȚi- 
nut al lor, arzând adesea, făcând silă unde era 
împotrivire, vărsând sânge une ori. O mişcare de 
ţerani cum a mai fost şi aiurea, de care nu s'au prins 
cărturarii. Doctorul Ioan Molnar, doctor de ochi şi 
înalt profesor la Cluj, care era fiul unui tovarăș pur- 
tat prin temniţă al lui Sofronie, se amestecă mai 
mult ca tălmaciu şi împăciuitor. El nu putu să îm- 
piedece prinderea şi tragerea pe roată a doi din 
crunta treime răsbunătoare; al treilea îşi făcuse samă 
el singur (1785), 

Mişcarea s'a isprăvit fără altă urmare decât că 
sau luat, de Impăratul însuşi, măsuri de pază mai 
bună la sate, că s'a impus ţeranilor să se lumineze la 
şcoală şi că, pe alocuri, unde era iobăgie — şi ea 
n'a fost pretutindeni—, condiţiile ei au fost întru cât- 
va uşurate, şi apoi, după ce se îngăduise iobagilor 


63 


să aibă o avere a lor, să se căsătorească după plac, 
să treacă la meşteşuguri, să se îndrepte în neînţe- 
legerile lor cu domnii de pământ şi la dregătorii 
împărăteşti, șerbia însăși a fost desființată la 22 
August 1785, şapte luni după ce oasele frânte ale 
osândiţilor fuseseră amestecate cu ţerna frământată 
de dânşii. Dar abia se luase această măsură mân- 
tuitoare, şi, pretutindeni, supuşii Impăratului privi- 
legiaţi se ridicau spre a-l sili să-i întoarcă la tre- 
cut, și, astfel, în Ianuar 1790, se înlătura, prin alt 
decret, tot ce se dăduse claselor apăsate. 


VIII. 


Lupta prin revoluţie pentru viaţa naţională. 


Dar revoluţia, altă revoluţie decât a unor bieţi şerbi 
români din Ardeal, pornise din Apus, din Franţa. 
Pretutindeni se căulau zări nouă, nemerind ori ba 
în jumătatea de umbră d'inaintea zilei depline. Sași, 
Unguri, nemulțămiţi cu constrângerile lui Iosif şi cu 
haosul care urmase după retragerea lor, cereau alt- 
ceva fără să-şi dea bine samă ce anume. O adunare 
generală a Ardealului, la care a luat parte şi Vlădica 
Bob, sa ţinut asupra Crăciunului în acelaşi an 179). 
Din discuţiile de acolo nu sa ales nimic, dar şi Ro- 
mânii Sau simţit datori- să-și arăte dorinţile. Astfel 
un număr de funcționari împărătești, ca Meheşi, pu- 
seră în mişcare pe amândoi episcopii, pe Românul 
din Blaj şi pe Sârbul din Răşinari, sau li cule- 
seră numai iscăliturile, pentru a înoi la 1793 prin- 
tro petiție către Impăratul Leopold al II-lea, așa-zisul 
Supplex libellus, cererile întăţişate odată de Clain 
martirul . 

Şi aici se spune hotărât şi tare că Românii au stat 
nemișcaţi pe pământul lor de la Traian înainte, că 
ei au o însemnătate deosebită pentru Tesaurul Impă- 
ratului, că, și după socoteala din 1760, ei sânt o treime 
din locuitori, că pot ajunge şi la un milion, că ei 

‘apără ca grăniceri Impărăția, că unesc supunerea 

cea mai deplină cu cea mai sfântă răbdare, că me- 
vită şi sei cât Sârbii privilegiați din Banat şi Ro- 
mâmnii chiar de lângă aceştia. Se mergea pănă a- 
colo, încât, cerând o egalitate desăvârșită -cu celelalte 
naţii, se -adăugia că unde sânt Românii în număr 
mare comitatul să poarte un nume romănesc, ori 
măcar să nu se iea numele de la alt neam, ci de la 
ape şi munţi. 'O adunare generală, un -congres al Ro- 
mânilor, religios, dar şi naţional, să-i întăţișeze faţă 
de guvernul «din Viena. 

Egalitatea a fost primită pentru fiecare în deosebi, 
ca membru al clasei sale, dar nu şi pentru poporul 
întreg, care rămânea şi mai departe scos din obştea 
privilegiată a ţerii, ca unul care sar fi strecurat în- 
tr'însa numai în timpuri mai nouă. Dar. şi mai de- 
parte protopopii supuși episcopului ortodox, Ghedeon 
Nichitici, îndemnându-l» pe acesta să meargă la Viena, 
stăruiau să se îngăduie adunarea naţională la care 
ar fi luat parte şi ţeranii. (Cei doi episcopi se şi du- 
seră la Curte, umăr la umăr, -ca să ceară recunoaș- 
terea Românilor ca nație şi dreptul de -a-şi ținea si- 
noade naționale, apărate -de ostaşii împărăteşti împo- 
triva duşmanilor de neam. Pănă la stârșitul anu- 
dui nu încetară aceste -sțăruinți ale căpeteniilor ibise- 
ricești, necontenit îndemnate de © întreagă lume ïe- 
şită din şcolile înalte, care relua, cu alte mijloace 
şi în “alte împrejurări, tocmai aceiași luptă din 
care Toan Inochentie Micu ieșise zdrobit. “Și linia îna- 
intării romănești nu e pe la “Sofronie şi pe la Hv- 
rea, cei cu vorba înflăcărată și -cu arma -stropită -de 

sânge, i de la episcop la episcop, de la șef moral 
la “șef moral al -nației. 


Războaiele cu Francesii, înfrângerile „din vremea 
lui Napoleon opriră în doc itoată această mişcare. 
5 

Nu se gândeşte la reforme un Stat ca al Austriei ce- 
lei vechi, care părea că stă să se destacă din toate 
încheieturile. Dar un lorgovici Bănăţeanul, care mer- 
se şi la Parisul revoluţiei, un Budai Deleanu care îm- 
brăcă glumă, dar şi luptă, în vesela poveste a Țiga- 
niadei lui, un Moise Nicoară, suflet neastâmpărat. 
care-şi căută un adăpost dincolo de munţi, un Efti- 
mie Murgu, care luă parte şi în București la con- 
spiraţii politice, şi fu îmbrățișat şi el de frații lui mol- 
doveni, un Gheorghe Lazăr, feciorul de ţeran de la 
Avrig, iobagul lui Bruckenthal, care la Viena se a- 
mestecase în viaţa studenţilor cu idei înaintate şi care 
la Sibiiu striga la petrecere „Trăiască Napoleon”, 
toţi aceştia înfăţişează spiritul pornit spre revoluţie 
al Românilor nemulțămiţi de starea de lucruri care 
nu-i recunoștea ca nație. Tot revoluționari și împo- 
triva alcătuirilor bisericeşti în care atâta timp încă- 
puse la strâmtoare, neamul, erau acei cari la 1787 
din tabăra unită apărau pe uniţi de „hulele carele lor 
li'se aruncă”, dar arătau în acelaşi timp că nici cei- 
lalţi nu sânt eretici sau shismatici, acei cari ar fi 
făcut din Samuil Clain unitul un episcop ortodox, 
acei cari oferiră acelaşi loc, în 1810, în locul riva- 
lului lui Lazăr, Vasile Moga, protopopul din Sebeş, 
lui Petru Maior însuşi, acei cari încă la 1798 voiau 
o singură Biserică a Românilor. 

“Toţi aceştia sânt de fapt oamenii altei școli decât 
aceia a tradiției romăneşti şi, cum mau nicio legă- 
tură cu viaţa sufletească din ţerile libere, cu care 
atâta vreme se trăise într'o deplină unitate morală, 
ei se desfac din mijlocul poporului căruia totuși i-au 
dorit, şi une ori i-au şi făcut — ca Lazăr, coborât din- 
colo, cu aprinsa lui predică naţională, amestecată în 
lecţii de inginerie — atâta bine. 

Părăsită, Biserica decade. Ce e, între năcazurile 

pe care i le face cârmuirea şi de care se plânge aşa da 
dureros, bietul Vasile Moga, cu frumoasa lui scri- 
soare lungăreaţă, cu tânguirile lui ca din Psalmii 
prigonirilor! Lângă dânsul un Moise Fulea scrie 
cărți de bune moravuri: şcoala de catehism se înfi- 
ripează ceva mai mult, dar cu ce deprinderi de pe- 
“dagogie veche! Bob o duce încă multă vreme, fără 
a iubi pe profesorii şcolilor sale şi fără a fi iubit de 
«dânşii, cu totul despreţuit de acei scriitori cu cari se 
mândreşte Biserica lui şi naţia întreagă: Lemeny, 
care-i urmează, e un om blând şi şters, care va pleca 
fruntea înaintea loviturilor pe care i le pregăteşte 
tocosul spirit de încălcare şi strivire al Ungurilor din- 
tr'o generaţie nouă. 

Odată numai, la 1830, episcopii celor două legi se 
uniră pentru a cere la Viena, ca înaintaşii lor, şi 
pe acelaşi temeiu de trecut mare şi de muncă grea, 
să fie de o potrivă cu ceilalţi, la comună, în loate 
adunările şi dregătoriile, şi de data aceasta dieta 
ardeleană a răspins cererea. 

lar cea mai mare parte dintre Românii purtaţi 
prin şcoli se simt alţii, şi fără legături cu Biserica, 
maica lor în copilărie, atunci când Statul austriac, 
prefăcut după al lui Napoleon, îi chiamă în birou- 
rile în care se poate mucezi cu cinste, culegând şi 
câte o mică răsplătire din când în când, pănă vine 
ceasul pensiei. 


Alăturea de dânşii vechii negustori, dintre cari 
unii avuseră însemnătatea unui Hagi Constantin Pop 
din Sibiiu, înrudit cu boierii olteni, unui Zenobie, 
fiul lui, format la şcoala grecească din Bucureşti, de- 
cad: Zenobie a ajuns director al Băncii Imperiale 
din Viena. 

Mulţi, şi cei mai buni: Florian Aaron, loan Maio- 
rescu, August Laurian, Micle, trecură în Principate, 

Aron Pumnul se aşeză în Bucovina, ca dascălul: 
cel mare al cărţii romăneşști. 

Când Ungurii impuseră limba lor şi în registrele- 
Bisericii unite, ei nu întâlniră, astfel, oameni hotă- 
râţi cu orice preţ. 

Un duh unguresc răsbătea tot mai mult în 
şcoli, supt ochii guvernului neînțelegător, care ți- 
nea totuși la forma germană a învățământului. 
Douăzeci de ani încă, şi Românii nu erau mă- 
car în starea de suflet din 1791-2, când revoluţia 
ungurească din 1848 îi zgudui şi pe dânșii şi, împo- 
triva contopirii Ardealului cu Ungaria și, mai târ- 
ziu, a desfacerii de Impărat supt dictatura lui Kos-- 
suth, îi mână la o luptă. 


Luptă nepregătită. Cei din Muntenia și Moldova nu 
se întoarseră acasă. Oamenii mai în vrâstă se ținură- 
la o parte, pănă la un Gheorghe Bariț, întemeietorul 
școlii negustorilor români şi a ziarului din Braşov, 
pănă la Nifon Bălăşescu, din Sibiiu, pănă la marele 
cercetător al graiului romănesc, Timotei Cipariu, ră- 
mas lla foaia lui din Blaj, Organul Luminării. Epis- 
copii, Lemâny şi tânărul vicariu de la Sibiiu, un 
tiu de Maeadoneni, crescut în mănăstirea sârbească, 
Andrei Șaguna, fură aduşi de împrejurări în Câmpia 
Libertăţii din Blaj, şi ei navură nicio înrâurire asu- 
pra avântului revoluționar care porii îndată, nimici- 
tor. Şaguna merse mai târziu în Muntenia ca :să he- 
me pe Ruşi contra -cetelor ungurești ale Republici. 
Ei -nu reluară programul lui Bob şi lui -Gherasina, 
departe de a-l îmbogăţi după cerinţele ordinei cele- 
noi. 

Revoluţia au făcut-o, după Unguri şi împotriva 
Ungurilor, studenţii şi tinerii funcţionari din „birouri: 
un Simion Bărnuţ, un -Papiu „Ilarian, un Avram Tan- 
cu, un Buteanu, -întors tocmai de la Agram (Zagreb). 

“Școlarii chemară la marea adunare din Maiu pe ţe- 
rani, cari veniră cu miile, cu gândul mai mult la io- 
băgia lor cea grea decât la frumuseța unei vieţi 
politice nouă pentru neamul lor recunoscul ca na- 
ție. Dar şi ei se întiorară de mândrie când se rosti 
acolo, de Bărnuţ, că Românimea e de acuma nație 
-de sine stătătoare. Aceiași fiori străbăteau, la Bra- 
-şov, pe poetul Andrei Murășanu, când găsia de o- 
„dată străbătătoarele cuvinte ale „deşteptării” romă- 
meşti. Şi ostașii din Munţii Apuseni tot din țerani, nu- 
mai din țerani se strâng, şi ţerănească e şi lupta lor 
“cu tunuri de lemn, bărbaţi şi femei laolaltă, prin 
văile Ardealului apusean, în cetățuia Moților. Cu- 
vinte frumoase romane, înţelese ori ba, plutiau peste 
-strigătul desperat către libertate al naţiei tuturor su- 
'ferinţilor. 

Intre Ungurii îndârjiţi de patima libertăţii şi Aus- 
lriecii cu ghiarele strânse asupra puterii moştenite, 
;ai noștri se alipiră de aceştia din urmă fără a căpăta 
de la dânșii o asigurare. Se aducea un mare serviciu 
fără a se urmări o stare nouă în viitor. Alături de 
ostaşii români ai Impăratului sângeraseră şi aceşti 
mulți ţerani. Cât de zădarnic se cheltuiseră atâtea 
“vieţi, aceasta o văzu Avram laneu, când asupra min- 
ţii lui desnădăjduite începu să se coboare încetul pe 
încetul mângâierea nebuniei. 

Nici vorbă de-aeuma să se facă naţia romănească 
înlreagă, pănă în Maramurăş, pănă în Bucovina, aş- 
teptând poate unirea supt Habsburgi cu Românii de 
„dincoace, nici vorbă de congres şi Senat romănese, de 
Patriarh şi de Voevad, de Mare Duce, în persoana Pm- 
părătului însuși... Şaguna fu împiedecat de a chema 
la Sinod pe ţerani. Grănicerii erau să fie desființaţi 


Biserica veni atunci să culeagă, dar ea culese pen- 


tru dânsa: uniții de o parte, neuniții de alta. Cei din- 
tăiu, fiind de o lege cu Impăratul, restabilit în drep- 
turile lui, pănă la cel mai bănuitor absolutism, că- 
pătară, la 1853, o mitră de arhiepiscop pentru bu- 
nul Alexandru Sterea Şuluţ, şi pentru ei se înoi Scau- 
nul bănăţean la Lugoj, Scaunul din Vad la Gherla, 
păstrându-se şi Scaunul de la Oradea pe care un Er- 
delyi, mândru nemeş, urmase lui Samuil Vulcan, ma- 
rele ocrotitor al cărturarilor, el însuşi urmaş al lui 
Dragoş, Șaguna trebui să câştige cu frumoasele lui 
însuşiri ca om, cu telul frumos cum vorbia nemţeşte, 
cu păşirea lui ca a unui prinţ, cu nobleţa figurii lui 
Curtea din Viena pentru ca şi el să fie primit, abia 
la 1864, ca Mitropolit la Sibiiu, unde moştenise bì- 
serica de piatră a companiei, căpătând sutraganţi 
la Caransebeş. vechiu Scaun sârbesc, la Arad, unde- 
iarăşi fuseseră Sârbii, şi atât, fiindcă nu voiră să-i 
deie măcar Bucovina, unde un om împărătesc, Ru- 
teanul Hacman, ajunse Mitropolit şi pentru Dalmația. 
O singură dată, la 1861, se ţinu, cu amândoi episcopii.. 
un „congres naţional român”, la Sibiiu, dar erau 
numai o sută șaizeci de fruntaşi, şi cererea lor de a 
se recunoaște în scris naţia romănească nu izbuti. 
Adunat din nou la 1863, cu câte o sută cinzeci de fie- 
care Biserică, el nu culese decât făgăduieli; dieta ar- 
deleană era neînduplecată şi Viena surdă. Degeaba: 
vorbiră cei câţiva Români la dietă. 

Dintre cei doi episcopi, numai Şaguna înțelese că: 
are o menire şi faţă de scopurile politice firești ale 
neamului său. Soborul care se ceruse la 1791 el îl: 
făcu, pentru biserică şi pentru şcoală, de fapt pen- 
tru toate ale naţiei pe care cu încredere o lăsa de 
altfel în sama Impăratului servit cu un devotament 
fără margeni — şi fără răsplată, Mai departe însă. 
decât atâta nu merse: programul bătrânilor cu peste 


o jumătate de veac înainte era mai larg: el nu încre- 
dința nimănui aceia ce un popor numai prin sine 
poate să câștige şi să păstreze şi nu culegea viitorul 
naţional de la înaltele praguri. lar, în ce priveşte 
„legăturile cu Țara, pe vremea când Cipariu se oprise 
la o singură trecer> prin Bucureşti, Biserica unită se 
feria de dânsa, iar şeful celeilalte căuta peste munți 
numai tovărăşia ortodoxă a stareţului Neonil de la 
Neamţ. In zădar răsăriseră la Blaj cu ochii în la- 
crimi pribegii luptei pentru aceiași libertate romă- 
nească în Principate. Alecsandri, Negri, Sion, Russo, 
Ioan Ionescu, Cuza, un viitor Domn. Sfâșiere biseri- 
cească, isolare romănească. Multă vreme era să se 
resimtă de aceasta neamul nostru în Ardeal. 


Că nu putea duce la mare lucru politica vienesă, 
dinastică, o dovedi anul 1867. Românii, cari dăduseră 
absolutismului cei mai siguri funcționari şi oștilor îm- 
părăteșşti, la 1848, la 1859, şi la 1866, prin biruinţi şi 
prin înfrângeri, cei mai buni soldaţi, navură nimic, 
iar Ungurii, cari nu încetaseră o clipă de a conspira 
şi în ţară şi în străinătate, căpătară în dar de la 
Francisc-losif, încoronat rege al Ungariei ca la 1200, 
darul tuturor neamurilor aşezate dincolo de Leitha, 
în cuprinsul regatului Sfântului Ștefan. 


Se începu atunci, din dorința Ungurilor de a fi 
mulți prin înghițirea altor nați, aplicarea unui în- 
treg sistem de desnaționalisare. Tot ce era viu în 
sufletul supuşilor cu alte „buze” trebuia schimbat în 
sensul maghiar: şcoala întăiu, biserica pe urmă. 

Dacă nu sar fi lucrat aşa, dacă sar fi atras Ro- 
mânii în funcții fără să li se ceară a-și läsa haina na- 
țională afară, dacă sar fi măgulit episcopii acoperin- 
du-i de onoruri, dacă, în ciuda marilor proprietari 
de moşii, sar fi dat pământ ţeranilor, scopul nou- 

lui Stat s'ar fi putut atinge măcar în parte. Dar răs- 
pingerea de la dregătorii a Românilor cari nu-și pă- 
răsiau pănă şi numele duse la alcătuirea unei în- 
tregi clase de intelectuali neocupaţi, cari, pentru a 
trăi, erau aduși să ție legătura de fiecare zi cu po- 
porul: advocaţi, ceva medici, oameni de bancă, pe 
lângă cari se mai strângeau ceva negustori şi meş- 
teri. Din ce în ce erau mai despărțiți de episcopi, 
Şaguna fiind părăsit în anii din urmă, în folosul u- 
nui Ladislau Popp, unui Iosif Hodoş, unui Hie 
Măcelariu, unui Aloisiu Vlad, unui Vincențiu Ba- 
beş, unui Gozsdu şi unui Mocioni, iar urmașii lui 
liind Sârbul Ivacicovici, recele Miron Românul, potoli- 
tul Meţianu, pe când uniţii trăiau numai pentru dato- 
ria lor bisericească, afară doar câte un aprig teran 
în haină de canonic ca un Moldovanu ori mai târziu 
un înzestrat cărturar cu mintea înaltă ca Augustin 
Bunea. Partidul naţional, creat la 1881,:pe basa Ar- 
dealului osebit şi a Românilor ca nație recunoscută, 
după ce se încetase cu lupta stearpă în Parlament la 
Pesta, începu, supt conducerea impunătorului avocat 
dr. loan Raţiu, o luptă a cării urmare, prea apro- 
piată de noi, nu poate încăpea aici. 

Pentru triumful ei se cerea şi altceva decât acea 
necontenită agitaţie care păstra pentru alegeri rân- 
durile strânse ale legiunilor de alegători români. Fre- 
buia ziarul, cărturarul şi scriitorul rămas la el acasă. 
Aşa -se întâmplă prin anii 1880 când Fon Slavici ìn- 
temei€ la Sibiiu Zribuna, în jurul căreia se strânseră 
cei mai înzestrați dintre poeţi, ca Gheorghe Coșbuc, 
şi povestitorii români, când Asociația. întemeiată de 
ambii episcopi, al doilea prilej, după cel din 1818, de 
a se găsi împreună, porni cercetări ştiinţifice des- 
pre Români. 

Astfel se ajunse la învierea prin scrisul zilnic şi 
cel întâmplător a mulțimilor poporului romănesc. 
Și, cum limba amestecată cu latinisme şi îmbrăcată 
întro formă groaie de învăţaţi fu părăsită în folosul 
dulcelui graiu al sătenilor înşii, se căpătă şi atinge- 
rea, de acum înainte nedesfăcută, cu ceilalți Români, 
din Țara liberă, care se unise la 1859, îşi căpătase o 
dinastie la 1866 şi câștigase la 1877-8 războiul ei de 
neatârnare. 

Din aceste trei puteri: mirenii întrați în lupta po- 
litică afară din Parlamentele Ungariei, preoţii tre- 
buind să li se adauge supt o comandă care nu mai 
era bisericească, țeranii ajunşi, iarăşi luptători pen- 
tru drept şi chemarea în sprijin a Românilor liberi, 
a resultat ceia ce, cu multe silinți ale multor oameni 
vrednici din două-trei generații, văzurăm cu ochii 
noştri uimiți şi umeziți de lacrimile bucuriei la 1916-8. 





Tipăritu-s'a această lucrare a învățatului nostru 
profesor Nicolae lorga, rectorul Universității din 
București, în atelierele tipografiei „Datina Romă: 
nească“, la Vălenii-de-Munte, cu toată cheltuiala 
Comiletului pentru organisarea serbărilor Unirii din 
Maiu 1929, sub preşedinţia d-lui Sever Bocu, mi- 
nistrul Banatului, fiind preşedinte al Comitetului de 
miniştri al serbărilor d. Alexandru Vaida Voevod, 
ministru de Interne, iar preşedinte al Consiliului de 
Miniştri d. Iuliu Maniu, întrun mare număr de 
exemplare, ca să o poată ceti şi să se lumineze câ! 
mai mulți Români știutori de carte. 


Di fă 


CUPRINSUL 


. Românii înainte de 
„ Săteni români în Ardeat o, a 
. Cu sabia pentru drept. R aa 
. Cu fraţii pentru libertate. Legătura cu Românii liberi. 


CUPRINSUL 

Nobili și ţerani. . 2 2 


. Cu crucea pentru omenie. "Săteni fără căpetenii . 
. Lupta fără sprijin pentru deplina îndreptăţire 

. Lupta singuratecă pentru lumină prin carte , 

. Lupta prin revoluție pentru viața naţională . 

